dwar l-irkupru ta' fondi tal-Komunità

Kumitat għall-Kontroll tal-Baġit

MOZZJONI GĦAL RIŻOLUZZJONI TAL-PARLAMENT EWROPEW

dwar l-irkupru ta' fondi tal-Komunità

Il-Parlament Ewropew ,

– wara li kkunsidra l-'White Paper' tal-Kummissjoni dwar riforma amministrattiva u, b'mod partikulari, il-parti tagħha li għandha x'taqsam ma' l-azzjoni ta' 1996 rigward l-iktar maniġment effettiv ta' fondi miġbura ħażin ,

– wara li kkunsidra l-komunikazzjoni tal-Kummissjoni bit-titolu "titjib tal-ġbir ta' intestaturi Komunitarji li ġejjin minn maniġment dirett jew maqsum ta' nefqa Komunitarja" ( COM(2002)0671 ),

– wara li kkunsidra r-rapport mill-Kummissjoni lill-Kunsill u lill-Parlament Ewropewdwar l-użu tad-dispożizzjonijiet dwar għajnuna reċiproka għall-ġbir ta' klejms relatati ma' ċertu levies, dażji, taxxi u miżuri oħra ( COM(2006)0043 ),

- wara li kkunsidra r-riżoluzzjoni tiegħu tat-8 t'April 2003 dwar il-kwittanza għall-2001

ĠU C 64 E, 12.3.2004, p.

199. , speċjalment il-paragrafi 39 u 43 tagħha,

- wara li kkunsidra r-riżoluzzjoni tiegħu tad-29 ta' Jannar 2004 dwar is-segwitu tal-kwittanza għall-2001

ĠU C 96 E, 21.4.2004, p.

112. , speċjalment il-paragrafi 7 u 9 tagħha,

- wara li kkunsidra r-riżoluzzjoni tiegħu tal-21 t'April 2004 dwar il-kwittanza għall-2002

ĠU C 104 E, 30.4.2004, p.

640. , speċjalment il-paragrafi 7 tagħha,

- wara li kkunsidra r-riżoluzzjoni tiegħu tat-12 t'April 2005 dwar il-kwittanza għall-2003, speċjalment il-paragrafi 83 u 85 tagħha

ĠU C 33 E, 9.2.2006, p.

- wara li kkunsidra r-riżoluzzjoni tiegħu tas-7 ta' Ġunju 2005 dwar il-protezzjoni ta' l-interessi finanzjarji tal-Komunitajiet u l-ġlieda kontra l-frodi,

- wara li kkunsidra r-Regolament tal-Kunsill (KE, Euratom) Nru 1605/2002 tal-25 ta' Ġunju 2002 dwar ir-Regolament Finanzjarju applikabbli għall-baġit ġenerali tal-Komunitajiet Ewropej

ĠU L 248, 16.9.2002, p.

1. , speċjalment l-Artikoli 72 tiegħu, u għall-proposta għall-emenda tiegħu skond l-Artikolu 184,

- wara li kkunsidra r-Regolament tal-Kummissjoni (KE, Euratom) Nru 2343/2002 li jistipula regoli dettaljati għall-implimentazzjoni tar-Regolament tal-Kunsill (KE, Euratom) Nru 1605/2002, u partikularment l-Artikolu 78(3)(f) u l-Artikolu 84 tiegħu,

- wara li kkunsidra r-rapport tal-Kummissjoni lill-Kunsill u lill-Parlament Ewropew dwar l-applikazzjoni tar-regoli ta' l-implimentazzjoni għar-Regolament Finanzjarju ġdid,

- wara li kkunsidra l-proposta għal regolament tal-Kunsill li jemenda r-Regolament tal-Kunsill (KE, Euratom) Nru 1605/2002 dwar ir-Regolament Finanzjarju applikabbli għall-baġit tal-Komunitajiet Ewropej ( COM(2005)0181 ),

- wara li kkunsidra r-Regolament (KEE) Nru 595/91

ĠU L 92, 13.4.1991, p.

43. (speċjalment l-Artikoli 3 u 5 tiegħu fir-rigward ta' irregularitajiet u frodi) u għar-Regolamenti sussegwenti (KE) Nri 1469/95

ĠU L 145, 29.6.1995, p.

ĠU L 82, 22.3.1997, p.

1. u 1258/99

ĠU L 160, 26.6.1999, p.

- wara li kkunsidra r-Regolament (KE) Nru 1290/2005 tal-21 ta' Ġunju 2005 dwar l-iffinanzjar tal-politika komuni għall-agrikoltura

ĠU L 209, 11.8.2005, p.

1. (ir-Regolament il-ġdid tal-CAP), speċjalment l-Artikolu 32 tiegħu,

- wara li kkunsidra l-ġudizzju tal-Qorti tal-Ġustizzja tal-Komunitajiet Ewropej fil-każ tal-Kummissjoni kontra C.C.R.E.

- wara li kkunsidra l-Artikolu 256 tat-Trattat KE,

- wara li kkunsidra l-Artikolu 45 tar-Regoli ta' Proċedura tiegħu,

– wara li kkunsidra r-rapport tal-Kumitat għall-Kontroll tal-Baġit ( A6-0303/2006 ),

A. billi l-Kummissjoni għadha ma implimentatx il-pjan ta' azzjoni dettaljat għall-ikwantifikar, għall-identifikar u għall-ispjegar ta' l-użu tas-somom li fil-fatt tħallsu f'interessi u pagamenti penali lill-aġenziji tal-ħlas agrikolu, kif il-Parlament semma fil-paragrafi 39 u 43 tar-riżoluzzjoni tiegħu hawn fuq imsemmija dwar il-kwittanza għall-2001,

B. billi l-Parlament innota bi tħassib fir-riżoluzzjoni tiegħu hawn fuq imsemmija dwar is-segwitu tal-kwittanza għall-2001, l-assenza ta' pjan dettaljat bħal dan; billi l-ammonti tal-fondi Komunitarji rkuprati fuq bażi ta' maniġment maqsum, m'humiex imdaħħla regolarment fil-baġit Komunitarju,

C. wara li kkunsidra s-seminar konġunt organizzat fi Bled, fis-Slovenja, fit-30 ta' Marzu 2006 mill-awtoritajiet tad-dwana Sloveni u l-Uffiċċju ta' Kontra l-Frodi Ewropew (OLAF), li laqgħa veterinarji, esperti tas-saħħa u investigaturi kontra l-frodi sabiex jiddisskutu l-azzjoni meħuda biex jikkumbattu kummerċ illegali tal-prodotti agrikoli u r-riskji tas-saħħa għall-konsumaturi li dan il-kummerċ iġib miegħu,

Ir-Regolament Finanzjarju

Ifakkar li r-Regolament Finanzjarju jgħid li l-irkupru ta' somom dovuti lill-UE, fil-każ li d-debitur ma jwettaqx ir-rimborż volontarjament, jista' jiġi żgurat permezz ta' mezzi ġudizzjarji jew permezz ta' ordni ta' infurzar miksub skond l-Artikolu 256 tat-Trattat tal-KE;

Jilqa' b'sodisfazzjon, sakemm l-irkupru hu kkonċernat, it-tliet proposti mressqa mill-Kummissjoni għall-qafas tar-riforma ta' l-2002 tar-Regolament Finanzjarju, li l-aspetti prinċipali tiegħu huma hekk:

- rikonoxximent tan-natura privileġġata tad-djun dovuti lill-Komunità, fuq il-bażi ta' ekwivalenza għal djun tat-taxxa ta' l-Istati membri;

- skadenza ta' ħames snin għall-irkupru ta' somom dovuti lill-Komunità, naturalment suġġetti għall-possibilità ta' prolongazzjoni ta' din l-iskadenza fejn passi attivi qed jittieħdu biex jiġi żgurat l-irkupru; dan ser joħloq aktar siġurtà għall-istituzzjonijiet u għad-debituri;

- somom dovuti lill-Komunità jiġu ekwivalenti għal somom fl-isfera ċivili, konformi ma' l-istrumenti adottati fil-qasam tal-koperazzjoni ċivili ġudizzjarja (cf.

Artikoli 72(2), 73a u 73b tal- COM(2005)0181 hawn fuq imsemmi);

Jistieden lill-Kummissjoni biex tipprepara reviżjoni tar-Regolament Finanzjarju, speċjalment tar-regoli ta' implimentazzjoni tiegħu, bl-għan li tiġi ċċarata l-klassifikazzjoni eżatta f'termini ta' akkumulazzjoni tas-somom dovuti fil-kuntest tat-tipi differenti ta' ħlas tal-Komunità;

Jerġa' jfakkar li din il-proposta hi koperta mill-Artikolu 3(1) tar-reġoli li jimplimentaw fir-rigward tar-Regolament Finanzjarju; jerġa' jfakkar ukoll li l-Artikolu 105 tar-regoli ta' implimentazzjoni jiddistingwu bejn finanzjament bil-quddiem, pagamenti interim u għeluq tan-nefqa u li ssir ukoll distinzjoni bejn finanzjament bil-quddiem li jkun sar lil Stati Membri fit-twettiq ta' kuntratt fis-sens ta' l-Artikolu 88 tar-Regolament Finanzjarju jew permezz ta' istrumenti ta' qabel l-adeżjoni u avvanzi skond l-Artikolu 265 tar-regoli ta' implimentazzjoni fir-rigward tar-Regolament Finanzjarju;

Jinnota li jridu jsiru arrangamenti sabiex jiġu rkuprati pagamenti bil-quddiem f'każijiet fejn proġett ma tkompliex minħabba kawżi naturali jew raġunijiet oħra; jinnota wkoll li każijiet bħal dawn jistgħu jiġu ttrattati mhux bl-irkupru tas-somma dovuta, imma b'kumpens għal dak li hu dovut u ċertu klejm dwar l-Unjoni Ewropea permezz ta' sieħeb kuntrattwali permezz ta' kuntratt ieħor;

Huwa tal-fehma li l-aspettazzjonijiet leġittimi tal-benefiċjarju, bħala regola, għandhom ikunu pprotetti fejn dan ikun uża l-flejjes jew għamel arrangamenti relatati mal-flejjes li ma jistgħux jiġu kkanċellati jew jistgħu jiġu kkanċellati biss jekk ikun hemm penalitajiet bla ebda raġuni; hu ta' l-opinjoni li l-benefiċjarju ma jistax jinvoka aspettazzjonijiet meta:

a) dan ikun kiseb awtorizzazzjoni għal nefqa permezz ta' tqarrieqa, theddida jew tixħima deliberata;

b) dan ikun kiseb awtorizzazzjoni għal nefqa billi jforni informazzjoni li fir-rispetti essenzjali tagħha kienet ħażina jew mhux kompluta; u

c) il-benefiċjarju jkun konxju tan-natura illegali tal-miżuri fuq liema l-awtoritajiet ikunu bbażaw jew il-benefiċjarju ma jkunx konxju tagħhom minħabba traskuraġni kbira min-naħa tiegħu;

Jikkunsidra li l-Kummissjoni għandha tressaq lill-Parlament, f'perjodi regolari, rapport ta' ammonti pendenti li għandhom jiġu rkuprati, imqassam skond it-total dovut lil kull direttorat-generali u t-tul ta' żmien li kull ammont ilu pendenti;

Jikkunsidra li l-prinċipji ta' l-universalità u l-preċiżjoni tal-baġit, kif inkorporati fit-Trattat u fir-Regolament Finanzjarju, iridu jkunu rispettati mir-regoli ta' implimentazzjoni u mil-leġiżlazzjoni settorjali;

Aktar minn hekk, jikkunsidra li l-Istati Membri, qabel kollox, għandhom bżonn jippruvaw il-konformità tagħhom ma' l-istandards internazzjonali tal-verifika, u li hemm bżonn li jsaqqsi jekk dan jistax jiġi ntużat mill-UE sabiex tiżviluppa approċċ komuni għal din il-kwistjoni;

Jinnota li, skond l-Artikolu 78(1)(c) tar-Regolament Finanzjarju, l-uffiċjal li jawtorizza jista' jaċċerta jekk in-nefqa hix konsistenti mad-dispożizzjonijiet tal-kuntrat, u li, qabel ma jgħaddi l-ordni ta' l-irkupru lill-uffiċjal li jivverifika, l-uffiċjal li jawtorizza jrid jikkunsidra jekk l-benefiċjarju jistax jistenna b'mod leġittmu li n-nefqa tiġi awtorizzata u jekk dawn l-aspettazzjonijiet għandhomx jiġu mħarsa minħabba l-interess pubbliku fl-irkupru tas-somom dovuti;

Jinnota li ftit wisq qed isir użu mill-possibilità ta' għoti ta' ħin addizzjonali lid-debitur għal pagament fuq għoti ta' garanzija u pagament ta' interess proprju skond l-Artikolu 85 tar-regoli ta' implimentazzjoni fir-rigward tar-Regolament Finanzjarju bl-għan li tiġi rkuprata, ta' l-inqas parti, mis-somma dovuta;

Jinnota li, f'ħafna każijiet, irkupru jsir b'kumpens tas-somma dovuta għad-dejn, li jitħallas lis-sieħeb kuntrattwali, jekk il-kundizzjonijiet tal-kumpens ikunu ssodisfati; jinnota li f'każijiet fejn kumpens mhux possibbli, is-somma dovuta tista' fl-aħħar mill-aħħar tiġi rkuprata biss billi tavża lis-sieħeb kuntrattwali li s-servizzi tiegħu mhux ser jibqgħu jintużaw fil-futur sakemm ma jħallasx is-somma dovuta;

Jikkunsidra bħala importanti li jenfasizza li l-uffiċjal li jawtorizza għandu jinforma lill-OLAF immedjatament jekk dan jistabbilixxi li n-nefqa mhix konsistenti mal-kuntratt jew li l-awtorizzazzjoni nkisbet bi tqarrieq, theddid jew tixħim;

Proċeduri

Jinnota li, seba' snin wara li faqqa l-iskandlu ta' l-'Italburo' dwar il-butir adulterat u minkejja li ngħatat attenzjoni għall-kwistjoni mill-istituzzjonijiet ta' l-UE, partikularment mill-Parlament u mill-Kummissjoni (OLAF):

a) is-somma rkuprata hi inqas minn 0,1% ta' l-ammont tal-frodi stmat;

b) l-azzjoni ta' l-awtoritajiet Taljani, li grazzi għaliha kien possibbli li tinqered l-għanqbuta kriminali, jitressqu tużani ta' ħatja quddiem il-ġustizzja, jiġu konfiskati mijiet ta' tunnellati ta' prodotti adulterati u jinġabru provi ta' traffikar ta' mijiet ta' eluf ta' tunnellati ta' butir adulterat mibgħut lil Stati Membri oħra, ma kellha kważi l-ebda segwitu, u l-livell tal-koperazzjoni ta' l-UE kienet partikularment diżappuntanti, jekk kienet saret xi forma ta' koperazzjoni;

c) l-Istati Membri għandom proċeduri differenti u reċiprokament m'humiex kompatibbli, u l-fatt li traffikar ta' sustanzi adulterati huwa reat fi Stati Membri u huma problem purament amministrattiva f'oħrajn fissret li is-somma rkuprata kienet biss ta' wieħed minn għaxra ta' dak mistenni;

d) is-saħħa pubblika ġiet abbandunata, b'ħadd s'issa ma analizza l-kombinazzjoni possibli tal-butir bl-użu ta' sustanzi projbiti għal prodotti ta' l-ikel fid-dawl tal-kriżi tal-BSE;

15. jinnota li għalkemm il-Kummissjoni għarfet l-eżistenza ta' l-aġir żbaljat fl-imsemmi każ tal-'Blue Dragon' u ddeċiediet li taqta' l-fondi ta' l-UE li jikkorrispondu għall-frodi, tikkunsidraha li hi kollha responsabilità ta' l-Istati Membri li jaqsmu l-maniġment ta' dawn il-fondi, biex jinvestigaw fid-dettall l-irregularità allegata, biex jiġu wara l-ħatja, u/jew ifittxu kumpens għall-vittmi tal-frodi; jinnota wkoll li l-fatt li l-każ tal-'Blue Dragon' spiċċa bejn żewġ Stati Membri, Spanja u Franza, u għamel l-attribuzzjoni tar-responsabilità aktar diffiċli u ta aktar karattru ovvju Ewropew; jikkunsidra li l-Kummissjoni hi awtorità pubblika b'responsabilitajiet diretti li jikkonċernaw iċ-ċittadini Ewropej, li fuqha tiddependi l-fiduċja tagħhom - permezz tal-parlament Ewropew - u li, għalhekk, il-Kummissjoni għandha mhux biss tfittex li tirkupra fondi Ewropej minn Stat Membru fejn dawn ma ntuzawx tajjeb, imma għandha wkoll tuża l-aħjar ħiliet tagħha biex tara li min qed jaġixxi ħażin jittella' l-qorti u l-vittmi jiġu kumpensati;

Jerġa' jfakkar li l-proċedura għal irkupru ta' somom dovuti b'mezzi legali minn ordni ta' infurzar, li tista' tinkiseb skond l-Artikolu 256 tat-Trattat KE, ftit li xejn intużat ħlief f'ċirkustanzi eċċezzjonali, essenzjalment għall-irkupru ta' multi imposti f'każijiet ta' kompetizzjoni; jinnota l-intenzjoni tal-Kummissjoni, skond ir-Regolament Finanzjarju, biex twessa' l-iskop tal-proċedura fil-futur;

Jenfasizza li l-proċedura ta' bħalissa li qed issegwi l-Kummissjoni fir-rigward ta' rkupru, li hi ta' natura istituzzjonali u tikkonsisti, fin-nuqqas ta' pagament volontarju, fl-indirizzar lill-awtoritajiet nazzjonali, tieħu wisq fit-tul għal xejn b'xejn, u li l-irkupru furzat tas-somma dovuta ma jistax jiġi mwettaq f'dan il-każ jew, fl-aħjar tal-każijiet, ikun suġġett għal dewmien li hu bil-maqlub ta' l-interessi finanzjarji tal-Komunitajiet;

Jikkunsidra, fir-rigward ta' ordnijiet ta' infurzar, li komunikazzjonijiet bejn il-Kummissjoni u l-Istati Membri għandhom jiġu ssimplifikati u li hemm bżonn li jiġu stabbiliti rabtiet mill-qrib bejn is-servizzi tal-Kummissjoni u dawk responsabbli fl-Istati Membri;

Riforma ta' l-OLAF

Barra minn hekk jemmen li hu neċessarju li jsir ħsieb dwar kif għandu jsir kumpens għan-nuqqas ta' mezzi min-naħa ta' l-awtoritajiet nazzjonali responsabbli għal proċeduri legali sabiex tintlaħaq stima korretta tal-kumplessità tal-problema tal-frodi fl-UE, u biex jiġi kkunsidrat ukoll kif l-korpi responsabbli ta' l-Unjoni għandhom jittrattaw bl-aħjar mod ma' l-awtoritajiet nazzjonali għall-kontroll, sabiex javżawhom u jinvolvuhom fl-investigar ta' każijiet relatati ma' frodi; ifakkar li min-natura tagħhom stess, l-awtoritajiet nazzjonali għall-frodi m'humiex marbuta b'obbligazzjoni li jinvolvu dawn il-korpi;

Aktar minn hekk jemmen li l-possibilità ta' koperazzjoni eqreb mal-Eurojust u ma' l-Europol trid tiġi esplorata sabiex issaħħaħ il-protezzjoni reali ta' l-interessi finanzjarji ta' l-Unjoni, kif ukoll evalwazzjoni tal-possibilità ta' indipendenza sħiħa amministrattiva ta' l-OLAF mill-Kummissjoni u l-istituzzjonijiet l-oħrajn;

Jinnota li r-Rapport Nru 1/2005 tal-Qorti ta' l-Awdituri jiddeskrivi l-organizzazzjoni preżenti ta' l-OLAF fir-rigward ta' l-indipendenza ta' l-attivitajiet investigattivi tagħha u tal-koperazzjoni amministrattiva tagħha mal-Kummissjoni bħala waħda li qed taħdem sew, u li, b'mod partikulari, ir-rapport innota li fil-prattika l-indipendenza kienet garantita, peress li l-Kummissjoni ma interferietx fil-ħidma ta' l-OLAF;

Jinnota, li minkejja l-miżuri diġà deċiżi, il-kwistjoni tal-kjarifikazzjoni tar-regoli dwar il-ftuħ u l-għeluq ta' l-inkjesti ta' l-OLAF, kif ukoll dwar l-estensjoni tagħhom, ser jirrikjedu aktar inizjattivi leġiżlattivi, li għandhom jinvolvu wkoll it-tisħiħ tar-rabta bejn il-Parlament u l-OLAF;

Jistenna b'interess il-proposta tal-Kummissjoni għal regolament dwar ir-riforma ta' l-OLAF;

Saħħa pubblika

Jerġa' jfakkar li skond ir-regoli fis-seħħ biss jistgħu prodotti legali, tajbin għas-saħħa u tajbin għas-suq ikunu eliġibli għal rimborż, u li prodotti li ma jissodisfawx dawn il-kundizzjonijiet m'humiex eliġibli għal kwalunkwe tip ta' għajnuna;

Josserva, kif ukoll irrimarka d-Direttur ta' l-OLAF dwar l-laqgħa fi Bled hawn fuq imsemmija, li l-frodi fil-kummerċ ta' prodotti agrikoli huma riskju potenzjali ċar għas-saħħa tal-bniedem u ta' l-annimal;

Jenfasizza l-bżonn li s-servizzi ta' kontroll nazzjonali u internazzjonali għandhom isiru aktar konxji ta' din il-problema, u li koperazzjoni mill-qrib fuq livell internazzjonali biss, fejn pajjiżi terzi jiġu involuti wkoll, tista' tiżgura protezzjoni aħjar fit-tul taż-żmien lill-konsumatur u lill-interessi finanzjarji ta' l-Unjoni;

Jenfasizza li prattiki varji illegali li ġew analizzati, juru l-ħtieġa urġenti għal koperazzjoni eqreb bejn l-awtoritajiet tad-dwana nazzjonali, is-servizzi veterinarji u l-awtoritajiet ta' l-UE bħall-OLAF;

Jenfasizza li l-Kummissjoni m'għandha l-ebda setgħa ta' kontroll fir-rigward ta' l-analiżi tal-prodott fejn tidħol is-saħħa tal-konsumatur fl-Unjoni;

Jerġa' jfakkar li fil-każ tal-butir adulterat, il-frodi tal-bidu ma kienetx tikkonċerna kwistjoni ta' saħħa imma l-kompożizzjoni ta' prodotti inkriminati, li kienu minn settur li kien qed jirċievi ammonti kbar ta' sussidji Komunitarji;

Jemmen li l-Kummissjoni u l-OLAF iridu jkunu kapaċi jiżguraw li l-Istati Membri, permezz tal-korpi parastatali tagħhom, huma kapaċi jwettqu numru biżżejjed ta' kontrolli;

Jenfasizza li l-Kummissjoni, għal kuntrarju ta' l-Istati Membri, m'għandha l-ebda setgħa ta' kontroll fil-qasam ta' l-analizi tal-prodott;

Jenfasizza li l-ħtieġa li jinsab mezz biex ikun żgurat li l-Istati Membri, permezz tal-korpi parastatali tagħhom, huma kapaċi jwettqu numru biżżejjed ta' kontrolli effettivi kif suppost b'użu ta' spetturi ġenwinament indipendenti;

Jikkonsidra li, meta f'mument partikulari, frodi jista' jkollhom riperkussjonijiet ta' saħħa, is-servizzi tas-saħħa responsabbli għandhom jiġu infurmati u jkollhom aċċess, fil-kuntest ta' proċedura mmexxija kif suppost, għal kampjuni, u li dawn il-kampjuni għandhom jinżammu għal perjodu pjottost twil;

Inkjesti ta' l-OLAF u proċeduri nazzjonali

Jinnota li l-OLAF ma tipproċessax informazzjoni adegwata dwar l-kwantitajiet ta' prodotti inkriminati, filwaqt li tieħu f'idejha inkjesti f'kuntest ta' liġi kriminali, kien diżastruż mill-persepttiva ta' l-irkupru, anke jekk hu minnu li f'termini strettament legali, li l-OLAF hi intitolata tagħmel dan f'isem il-Kummissjoni, li tikkuntesta deċiżjoni nazzjonali;

Jerġa' jfakkar li filwaqt li f'xi pajjiżi l-proċeduri ta' rkupru jistgħu jibdew anke jekk tkun għaddejja azzjoni kriminali, f'oħrajn, il-liġi kriminali għandha preċedenza fuq il-liġi ċivili, b'tali mod li l-eżistenza ta' azzjoni min-naħa ta' l-awtorità ġudizzjarja tagħmilha impossibbli li jsir xi rkupru tas-somom ikkontestati;

Jiddeplora l-fatt li f'xi Stati Membri irregularitajiet u frodi huma aċċettati biss fir-rigward ta' somom ippruvati individwalment, jiġifieri lott lott, u li meta m'hemm l-ebda lott, l-operatur jitqies awtomatikament innoċenti;

Notifikazzjoni u rrekordjar ta' l-irregularitajiet u rkupri

Jiddispjaċih bil-falliment tal-Kummssjoni biex timplimenta l-pjan ta' azzjoni msemmi fil-paragrafi 39 sa 43 tar-riżoluzzjoni hawn fuq imsemmija dwar il-kwittanza għall-2001 u fir-riżoluzzjoni dwar is-segwitu tal-kwittanza;

Jikkunsidra li hu essenzjali li qafas regolatorju għandu jinkludi d-dispożizzjoni ta' kontijiet sħaħ rigward is-somom kollha dovuti li ġejjin minn irregularitajiet, is-somom irkuprati u kull interess jew pagamenti ta' penalità li fil-fatt ikunu tħallsu lil partijiet terzi mill-fondi tal-Komunità fuq bażi ta' prinċipji ta' universalità baġitarja u preċiżjoni, kif hemm stipulat fit-Trattat u fir-Regolament Finanzjarju; jistieden lill-Kummissjoni biex tieħu azzjoni ħalli tiżgura dan;

Jikkunsidra li l-Kummissjoni trid tiżgura li l-prinċipju ta' indipendenza rigward l-attivitajiet ta' awtorizzazzjoni, ivverifikar u ċċertifikar meħtieġa għal nefqa Komunitarja mmaniġġjata b'mod dirett, jiġi osservat ukoll meta ssir nefqa Komunitarja suġġetta għal responsabilità maqsuma;

Jinnota li mhux il-Kummissjoni imma l-Istati Membri jiżguraw, bi qbil mal-prinċipju ta' maniġment maqsum, li l-istess prinċipji rigward l-indipendenza ta' l-attivitajiet ta' awtorizzazzjoni, ivverifikar u ċċertifikar huma applikati għal nefqa Komunitarja suġġetta għal responsabilità maqsuma kif applikat għal nefqa Komunitarja mmaniġġjata b'mod dirett; jinnota wkoll li dan japplika b'mod partikulari għall-istabbiliment ta' aġenziji ta' pagament akkreditat mas-servizz ta' verifika interna u l-istabbiliment ta' korpi għaċ-ċertifikat ta' l-indipendenza skond is-sens tar-Regolament (KE) Nru 1663/95

ĠU L 158, 8.7.1995, p.

6. għall-Fond Agrikolu Ewropew dwar Gwida u Garanzija, Sezzjoni tal-Garanzija (EAGGF-G) u l-istabbiliment ta' korpi indipendenti skond is-sens ta' l-Artikolu 38(1)(f), tar-Regolament (KE) Nru 1260/1999

ĠU L 161, 26.6.1999, p.

1. flimkien ma' l-Artikolu 15 tar-Regolament (KE) Nru 438/2001

ĠU L 63, 3.3.2001, p.

21. ; jinnota li dawn il-korpi huma wkoll korpi attivi u indipendenti skond is-sens ta' l-Artikoli 4 u 10 tar-Regolament Nru 438/2001 hawn fuq imsemmi;

Jikkunsidra li l-irkupru għandu jsir minn awtoritajiet pubbliċi, fejn il-baġit Komunitarju jista' jifinanzja l-ispejjeż ta' irkupru, jew inkella minn entitajiet li jagħmlu profit; jikkunsidra li, fil-każ ta' dan ta' l-aħħar, ovvjament għandu jkun hemm sejħa għal offerti;

Jemmen li, fiċ-ċirkustanzi kollha, ir-reviżjoni tal-qafas regolatorju trid tiżgura li japplikaw r-regoli tat-trasparenza u jiġu evitati konflitti ta' interess fir-rigward tal-motivazzjoni, tas-somom ikkonċernati u l-użu aħħari tas-somom li jirriżultaw minn pagamenti ta' penalità, pagamenti ta' interess jew irkupru ta' fondi Komunitarji;

Il-Prosekutur Pubbliku Ewropew

Jerġa' jfakkar il-każ tal- Kummissjoni kontra is-CCRE , f'liema każ il-Qorti tal-Ġustizzja skopriet li, mill-mument li l-intrapriża kkonċernata stabbilixxiet is-sede tagħha fi Stat Membru, dan kien ifisser li l-liġi ta' dak l-Istat Membru għandha prevalenza fuq il-Kummissjoni, peress li s-supremazija ta' liġi Komunitarja ma tiġġustifikax interpretazzjoni legali taħt liema l-Kummissjoni għandha prevalenza fuq l-imħallef tal-Istat Membru kkonċernat;

Jikkunsidra li l-ħolqien ta' l-Uffiċċju ta' Prosekutur Pubbliku Ewropew, ser ikun deċiżjoni ta' importanza kbira, peress li ser jiffaċilita aċċess dirett għall-uffiċċji tal-prosekutur pubbliku nazzjonali, u b'hekk issir ħidma fl-interess ta' proċeduri 'miġburin'; jemmen li dan ser jgħin biex titnaqqas il-kumplessità, peress li r-riżultat għandu jkun użu maqbul tas-servizzi tal-Prosekutur Ewropew; jerġa' jfakkar li filwaqt li l-OLAF tgawdi s-setgħat ta' ndħil fil-kuntest ta' l-inkjesti tagħha, ma tgawdix setgħat ġudizzjarji;

Jinnota li l-proġett ta' stabbiliment ta' Prosekutur Pubbliku Ewropew irid jitqies aktar bħala ħidma fuq tul ta' żmien, u li, sabiex jintlaħaq titjib fi żmien qasir, koordinazzjoni bejn il-prosekuturi pubbliċi ta' l-Istati Membri trid tkun ċentrali fil-pjanijiet biex jinħoloq valur miżjud, jitnaqqas il-piż tax-xogħol ta' l-OLAF u jitħarsu l-interessi finanzjarji tal-Komunità ;

Jagħti istruzzjonijiet lill-President tiegħu biex iressaq din ir-riżoluzzjoni lill-Kunsill, lill-Kummissjoni, lill-Qorti tal-Ġustizzja Ewropea, lill-Qorti ta' l-Awdituri Ewropea, lill-Kumitat ta' Sorveljanza ta' l-OLAF u lill-OLAF.

I - L-azzjoni tal-Kummissjoni fil-qasam ta' l-irkupru

L-infiq ta' l-UE għal kull ras bi prezzijiet kostanti żdied b'mod konsiderevoli fuq dawn l-aħħar għaxar snin, filwaqt li meta ħidmiet jingħataw lill-Kummissjoni, dawn ta' spiss jinvolvu l-maniġment ta' fondi.

Qasam importanti ta' dan il-maniġment hu l-irkupru ta' somom dovuti lill-Komunità jew lill-Istati Membri, fil-każ ta' maniġment maqsum ta' fondi Komunitarji, għal raġunijiet tar-regolarizzazzjoni ta' paġamenti bil-quddiem jew fid-dawl ta' żbalji, irregolaritajiet formali jew sustanzjali jew - aktar rari - frodi.

Somom dovuti għal din in-natura telgħu, sat-30 ta' Ġunju 2002, għal total ta' kemm kemm iktar minn EUR 3.5 bn, fir-rigward ta' infiq agrikolu, pagamenti ta' Fondi Strutturali u numru ta' intestaturi oħra.

Fl-istess data, l-ammonti pendenti kienu madwar EUR 2.3 bn għall-EAGGF (Garanzija), 387 mn għall-Fondi Strutturali, u 337 mn f'oqsma b'maniġment dirett.

Il-biċċa l-kbira tas-somom dovuti għalhekk tikkonċerna maniġment maqsum , u fuq dan l-aspett ser jikkonċentra r-rapport t'issa.

Hu neċessarju wkoll li jiġu ċċarati d-definizzjonijiet u l-kunċetti bażiċi tagħna, li huma ħafna drabi nieqsa miċ-ċarezza minkejja l-importanza li wieħed ikollu definizzjonijiet teoretiċi sodi.

Skond il-Kummissjoni, l-irkupru ta' somom dovuti lill-Komunità b'mod ġenerali għandu rata ta' suċċess ta' 80-90%.

Madankollu, l-kwistjoni hi kumplessa u tista' toħloq nuqqas ta' ftehim, peress li l-kelma "irkupru", fis-sens tagħha tal-verifika, jista' jkollha erba' tifsiriet differenti, i.e.:

- irkupru ta' somom mħallsa indebitament mill-Istati membri lil organizzazzjonijiet agrikoli jew korpi li qed jipparteċipaw f'azzjonijiet strutturali, fid-dawl ta' żbalji varji minħabba traskuraġni jew kultant minħabba li jkunu apposta;

- irkupru ta' multi imposti mill-Kummissjoni fuq organizzazzjonijiet jew Stati Membri;

- irkupru ta' riżorsi proprja mill-Istati Membri, skond il-proċedura normali ta' rkupru tas-somom dovuti;

- irkupru ta' somom minn benefiċjarji ta' ffinanzjar Komunitarju meta l-kuntratt jew ftehim ta' sussidju ma jkunx ġie rrispettat.

Il-'white paper' dwar ir-riforma amministrattiva tal-Kummissjoni ttrattat is-suġġet ta' rkupru permezz ta' l-Azzjoni 96 tagħha li tikkonċerna 'maniġment aħjar għal fondi imħallsa indebitament' .

Fil-komunikazzjoni tagħha ta' Diċembru 2002, COM(2002)671, il-Kummissjoni wieġbet għat-talbiet tal-Parlament, tal-Kunsill u tal-Qorti ta' l-Awdituri għal informazzjoni dettaljata dwar il-progress li sar rigward l-Azzjoni 96 tal-'white paper' dwar ir-riforma li tikkonċerna 'maniġment aħjar għal fondi imħallsa indebitament' .

Dan id-dokument ippreżenta rapport ta' progress dwar l-istat ta' l-affarijiet mill-2000 rigward l-irkupru ta' fondi mħallsa fil-qafas ta' kemm maniġment dirett kif ukoll ta' maniġment maqsum ta' l-infiq Komunitarju u li hemm bżonn jinġabar fil-kuntest tar-regolarizzazzjoni ta' pagamenti bil-quddiem jew fid-dawl ta' żbalji, irregolaritajiet, jew, f'xi każijiet, frodi.

Fir-rapport speċjali tagħha Nru 3/2004, li jikkonċerna l-irkupru ta' pagamenti irregolari taħt il-politika komuni għall-agrikoltura, il-Qorti ta' l-Awdituri qalet li mill-1971, it-total ta' pagamenti irregolari magħrufa kien ta' EUR 3.1 bn, liema 75% minnhom għadhom 'pendenti'.

Dan ir-rapport tal-Qorti ta' l-Awdituri kien kritiku ħafna dwar is-sitwazzjoni fir-rigward ta' l-irkupru, u identifika, b'mod partikulari, l-kwalità 'mhix kompluta u inkonsistenti' ta' informazzjoni dwar pagamenti irregolari, 'ir-rata baxxa ta' rkupru, in-nuqqas ta' prinċipji ċari biex isostnu d-deċiżjonijiet tal-Kummissjoni, 'il-kwalità fqira ta' informazzjoni pprovduta mill-Istati Membri', ' żbalji sinifikanti fid-dejta rrekordjata', u fl-aħħar, il-falliment biex tiddelimita b'mod ċar ir-responsabilitajiet fi ħdan il-Kummissjoni.

II - Il-Kontabilità u r-Regolament Finanzjarju

F'termini ġenerali, il- metodu l-ġdid ta' kontabilità li ilu jintuża min-nofs Jannar 2005 huwa maħsub sabiex jikseb trasparenza akbar u sabiex jiżgura li t-tranżazzjonijiet jiġu mniżżla hekk kif isiru, jiġifieri, fil-mument preċiż li ssir l-azzjoni finanzjarja (kontabilità tad-dovut ( accrual accounting )), u mhux kif kien fil-passat, fejn dak li jitniżżel kien li jiġi riċevut; dan għandu jagħmilha possibbli li jiġi detrminat jekk hemmx aktar ammonti ta' flus x'jiġu rkuprati u kif il-fondi qed jintużaw bejn il-mument ta' impenn legali u dak ta' ħlas.

Jidher ukoll leġittimu li wieħed jistaqsi b'liema mezzi huwa possibbli li jiġi żgurat kontroll sistematiku akbar fuq azzjonijiet finanzjarji; jekk wieħed irid jaġixxi minn kmieni, titfaċċa l-kwistjoni tar-responsabilitajiet akbar tal-Kummissjoni.

Barra minn dan, issa li dan il-metodu ġdid ta' kontabilità ilu jintuża sena hemm bżonn li nistaqsu jekk ir-regoli li jirregolawh hemmx bżonn li jitjiebu.

Ir-rapporteur tagħkom jixtieq jisħaq li n-nuqqas ta' ċarezza fir-rigward ta' ammonti u responsabilitajiet fir-rigward ta' somom dovuti jibda, proprju, fuq il-livell tar-regolament li jistipola r-regoli ta' implimentazzjoni għar-Regolament Finanzjarju, fir-rigward ta' żewġ punti prinċipali.

L-Artikolu 2 tar-Regolament Finanzjarju jgħid:

'Kwalunkwe disposizzjonijiet li jikkonċernaw l-implementazzjoni tad-dħul u n-nefqa tal-budget, li jinsabu f'att leġislattiv ieħor, għandhom ikunu konformi mal-prinċipji tal-budget kif elenkati fit-Titolu II'.

Barra minn dan, l-artikolu 5(1) (fil-Kapitolu 1, 'Prinċipji ta' l-unità u l-eżatezza tal-budget') jgħid:

'L-ebda nefqa ma tista sseħ jew tkun awtorizzata b'eċċess ta' l-appropprazzjonijiet awtorizzati'.

L-Artikolu 5 jinkludi riżerva inizzjali fit-test, li tirreferi għall-Artikolu 74.

L-Artikolu jgħid: 'Introjtu riċevibbli bħala multi, pagamenti perjodiċi ta' penali u penali oħrajn u xi imgħax li joktor m'għandux ikun finalment irreġistrat fil-budget bħala ntrojtu sakemm id-deċiżjonijiet li jimponuhom jistgħu jkunu annullati mill-Qorti tal-Ġustizzja'.

Madanakollu, ir-regoli ta' implimentazzjoni għall-Artikolu 5 jgħidu eżattament il-kuntrarju ta' dak li hemm fl-Artikoli 2 u 5:

Iffinanzjar bil-quddiem skond it-tifsira ta' l-Artikolu 105 għanhda tibqa' proprjetà tal-Komunitajiet, sakemm l-att bażiku, skond it-tifsira ta' l-Artikolu 49(1) tar-Regolament Finanzjarju ma jgħidx mod ieħor.

Is-sistema tal-kontabilità tad-dovut ( accrual accounting ), kif jindika t-terminu stess, hija bbażata, preċiżament, fuq il-kunċett tad-"dovut".

Dak il-kunċett, madanakollu, f'ebda mument m'hu definit b'mod ċar fir-Regolament Finanzjarju, u fil-fatt, huwa mdgħajjef minn din id-dispożizzjoni tar-regoli ta' implimentazzjoni.

L-Artikolu 81 tar-Regolament Finanzjarju huwa eżempju ċar ta' l-ambigwità fir-rigward tal-proprjetà - kwistjoni li hija ovvjament ċentrali għal sistema ta' kontabilità li hija bbażata fuq 'kontabilità tad-dovut' ( accrual accounting) u jirrikonoxxi l-eżistenza ta' 'ffinanzjar bil-quddiem', 'pagamenti interim' u 'pagament tal-bilanċ', iżda mingħajr ma jiċċara s-sitwazzjoni tal-proprjetà ta' dawk il-movimenti varji ta' kontabilità u jirreferi l-kwistjoni lura għall-kontijiet innifishom (paragrafu 2).

Minn dan joħroġ il-fatt li l-maġġoranza l-kbira ta' l-ispiża fi ħdan il-baġit Komunitarju mhix definita b'mod ċar bħala parti jew le, mill-assi ta' tmiem is-sena tal-Komunità, u li - problema aktar serja - id-deċiżjoni finali dwar il-kwistjoni qed tittieħed b'referenza għal ċerti 'atti bażiċi' settorjali.

Ir-realtà hi li d-dispożizzjonijiet tar-regoli ta' implimentazzjoni li jattribwixxu l-poteri tagħhom għall-atti bażiċi huma injorati, u li-kwistjoni tad-definizzjoni tat-termini tad-dovut ( accrual ) tal-fondi Komunitarji issa ser jiġu rregolati mir-regolamenti tal-Kummissjoni.

Wieħed jista' jimmaġina faċilment l-impatt ta' dan in-nuqqas ta' ċarezza fuq il-kunċetti fundamentali tas-sistema ta' 'kontabilità tad-dovuti'.

B'hekk, il-kwistjoni ta' jekk l-interess għandux japplika għall-'iffinanzjar bil quddiem' jew 'pagamenti interim' ma jibqax ikollha tweġiba ċara, universali u oġġettiva, u l-istess jgħodd għall-istatus ta' l-ammonti ta' flus dovuti li ġejjin mill-użu inkorrett ta' kull tip ta' ħlas.

Ir-Regolament Finanzjarju jistipola, minkejja li f'kuntest ta' proċedura ftit jew wisq tqila, fl-Artikolu 72 tiegħu (l-Artikolu 78(3)(f) tar-regoli ta' implimentazzjoni jagħmel l-istess punt), li l-irkupru ta' ammonti dovuti jista', fin-nuqqas ta' ħlas voluntarju mid-debitur, jiġi żgurat permezz ta' mezzi ġudizzjarji jew permezz ta' ordni ta' infurzar miksuba skond l-Artikolu 256 tat-Trattat tal-KE.

(Dan it-Trattat għadu ma nqalibx għall-Malti uffiċjalment).

Id-deċiżjonijiet tal-Kunsill jew tal-Kummissjoni li jimponu obbligi pekunjarji fuq persuni li mhumiex l-Istati, ikollhom forza eżekuttiva.

L-eżekuzzjoni tiġi regolata bir-regoli tal-proċedura ċivili li sseħħ f'dak l-Istat fejn għandha titwettaq.

Id-digriet ta' l-eżekuzzjoni għandu jiġi ffirmat, mingħajr ebda formalità oħra ħlief il-verifika ta' l-awtentiċità tad-dokument, mill-awtorità nazzjonali li l-Gvern ta' kull Stat Membru jaħtar għal dan l-iskop u jgħarraf biha lill-Kummissjoni u lill-Qorti tal-Ġustizzja.

Wara t-twettiq ta' dawn il-formalitajiet fuq it-talba tal-parti konċernata, din ta' l-aħħar tista' tipproċedi bl-eżekuzzjoni skond il-liġi nazzjonali, billi jressaq il-kwestjoni direttament quddiem l-awtorita kompetenti.

L-Eżekuzzjoni tista' tiġi sospiża biss b' deċiżjoni tal-Qorti tal-Ġustizzja Madankollu, il-verifika tar-regolarità tal-miżuri ta' eżekuzzjoni tkun fil-kompetenza ta' l-awtoritajiet ġudizzjarji nazzjonali

Skond dak l-artikolu tat-Trattat, id-deċiżjonijiet tal-Kummissjoni jinvolvu obbligu finanzjarju fuq persuna li mhix Stat Membru għandhom jikkostitwixxu ordni ta' infurzar fl-Istati Membri, u jistgħu, għalhekk, iwasslu għal miżuri ta' infurzar (sekwestru) skond l-istess kundizzjonijiet bħal sentenza maħruġa minn Stat Membru.

Madankollu, anke jekk din il-proċedura s'issa intużat biss f'każijiet ta' eċċezzjoni essenzjalment għall-irkupru ta' multi imposti f'każijiet ta' kompetizzjoni, il-Kummissjoni beħsieba, skond ir-Regolament Finanzjarju, testendi l-kamp ta' applikazzjoni konsiderevolment fil-futur.

Id-deċiżjonijijiet li jistgħu jiġu infurzati skond l-Artikolu 256 tat-Trattat huma dawn li ġejjin: deċiżjonijiet tal-Kummissjoni li jimmultaw kumpaniji skond il-liġi tal-kompetizzjoni, skond l-Artikoli 81 u 83 tat-Trattat KE; Deċiżjonijiet tal-Kummissjoni li jikkanċellaw kompetizzjoni Komunitarja ta' impjieg ; u deċiżjonijiet ta' rkupru li jinvolvu obbligu ta' flus u adottati mill-Kummissjoni skond l-Artikolu 256 tat-Trattat KE.

Sentenzi tal-Qorti Ewropea tal-Ġustizzja u tal-Qorti tal-Prim Istanza huma wkoll infurzabbli skond l-Artikolu 244 tat-Trattat tal-KE

Sentenzi tal-Qorti tal-Ġustizzja huma infurzabbli skond il-kundizzjonijiet stipulati fl-Artikolu 256. .

Il-proċedura eżistenti li magħha timxi l-Kummissjoni, u li hija istituzzjonali fin-natura tagħha, hija kif ġej: fin-nuqqas ta' ħlas voluntarju, ir-rappreżentanza permanenti ta' Stat Membru konċernat hija mitluba sabiex twassal ordni ta' infurzar permezz ta' l-awtorità nazzjonali xierqa.

Din id-deċiżjoni, flimkien ma' l-ordni ta' infurzar, imbagħad tintbagħat lill-Kummissjoni bl-istess mod.

Din hija proċedura kkumplikata ħafna li tieħu kważi sitt xhur bħala medja, filwaqt li xi każi jieħdu s-snin.

L-irkupru tas-somma dovuta ma jkunx jista' mbagħad jiġi infurzat, u fl-aħjar każijiet jiġi mġebbed, għad-dannu ta' l-interessi finanzjarji tal-Kummissjoni.

L-Artikolu 256, sadanittant, jagħmilha ċara li l-uniċi kontrolli li l-Istati Memebri jistgħu jwettqu huma dawk li jirrigwardaw ' verifika ta' l-awtentiċità tad-deċiżjoni' .

Ħawnhekk ta' min wieħed jiftakar li l-Kummissjoni tista' tadotta d-deċiżjonijiet tagħha permezz ta' proċedura orali, proċedura bil-miktub, mandat lil Kummissarju jew delega lil Direttorat-Ġenerali (l-Artikolu 13 tar-regoli interni tagħha).

Komunikazzjonijiet bejn il-Kummissjoni u l-Istati Membri f'dan il-qasam għandhom bżonn jiġu simiplifikati.

Huwa mixtieq li jinħolqu rabtiet diretti bejn is-servizzi tal-Kummissjoni u s-servizz nazzjonali rilevanti .

Sabiex ma jkunx hemm dewmien fl-irkupru - li jista' jsir impossibbli jekk, pereżempju, id-debitur sadanittant jiddikkjara falliment - wieħed jista' jissoponi li l-ordni ta' infurzar fil-futur għandha tintbagħat f'perjodu raġonevoli mill-ewwel talba tal-Kummissjoni.

Ladarba l-iskadenza tgħaddi, l-Kummissjoni tibda proċeduri għal nuqqas ta' azzjoni: din il-proċedura għandha tibqa' każ ta' eċċezzjoni minħabba li l-ħolqien ta' rabtiet diretti bejn is-servizzi tal-Kummissjoni u s-servizzi nazzjonali jiżguraw li l-maġġoranza l-kbira tal-probelmi jiġu ttrattati f'livell ogħla ( upstream ).

L-Istati Membri għandhom ukoll ifornu d-dettalji ta' kuntatt tas-servizz nazzjonali responsabbli sabiex jitwasslu l-ordnijiet ta' eżekuzzjoni.

Il-proposta għall-emenda tar-Regolament Finanzjarju ta' l-2002

Kull tliet snin, skond l-Artikolu 184 tiegħu, ir-Regolament Finanzjarju jiġi rivedut.

Dwar is-suġġett ta' rkupru, il-Kummissjoni ppreżentat tliet proposti li jixirqilhom eżaminazzjoni.

- L-ewwel proposta hija li għandu jiġi applikat status privileġġjat għal ammonti ta' flus dovuti lill-Komunità b'analoġija ma' dejn fiskali ma' l-Istati Membri.

Dan ikun ifisser li l-Istituzzjonijiet ma jkunux aktar jistgħu jiġu evitati meta d-debitur jiddikkjara falliment.

Teżisti ċerta loġika għal analoġija bħal din: dan huwa l-każ b'ammoni ta' flus dovuti lill-ECSC, fir-rigward tat-taxxa ta' l-ECSC fuq l-industrija tal-faħam u l-azzar, u għall-baġit tal-Komunità ta' min jiftakar li dan huwa ffinanzjat mir-riżorsi proprji, li l-parti l-kbira minnhom huma nazzjonali u, għalhekk, fiskali fin-natura tagħhom.

- It-tieni proposta hija li għandu jkun hemm preskrizzjoni ta' ħames snin fuq l-ikupru ta' somom dovuti lill-Kummissjoni.

Dan il-limitu jista' jiġi estiż f'każijiet fejn ikunu qed jittieħdu passi attivi sabiex jiġi żgurat l-irkupru.

Kif inhuma l-affarijiet fil-preżent, ma jeżisti ebda limitu ta' żmien ġenerali ta' natura 'Komunitarja' (limitu bħal dan jeżisti f'ċerti regolamenti settorjali e.ż. dawk li jirrigwardaw ir-Regolamenti ta' l-Istaff: 5 snin, ir-regolament dwar il-ħarsien ta' l-interessi finanzjarji tal-Komunità: 4 snin).

Madanakollu teżisti interferenza mal-leġiżlazzjoni nazzjonali, meta l-kuntratt jirreferi għal-liġi nazzjonali jew meta l-imħallef huwa wieħed nazzjonali u qed japplika l-liġi tiegħu bħala l-liġi ta' proċedura.

Dan jista' jwassal għal-kaos totali f'dawk l-Istati Membri fejn id-dritt ta' l-istituzzjonijiet sabiex jiġbru d-dejn huwa preskritt (wara 3 jew 10 snin), jew fejn, sempliċiment, l-ebda informazzjoni ma tkun ingħatat dwar jekk l-iskadenza tkunx inqabżet sakemm il-każ jasal quddiem l-imħallef.

Lanqas m'hu ċar jekk wara li l-perjodu jkun għadda hux possibbli li jiġi aċċettat kumpens jew pagament spontanju mid-debitur.

Fil-qosor, din il-proposta tintroduċi ċertezza legali kemm għall-istituzzjonijiet u kif ukoll għad-debituri.

- It-tielet proposta hija li l-ammonti ta' flus dovuti lill-Komunità għandhom jiġu kkunsidrati ekwivalenti għal dejn ċivili fuq il-bażi ta' l-istrumenti adottati f'dan il-qasam ta' koperazzjoni ġudizzjarja fl-isfera ċivili.

F'dan il-qasam, sar progress immens bil-għan li jiġi ffaċilitat il-proċess ta' rkupru għal dejn transkonfinali: jeżistu regolamenti Komunitarji li issa jagħmluha possibbli li wieħed ikun jaf liema qorti hija kompetenti u kif is-sentenza ta' dik il-qorti tista' tiġi infurzata fi Stat Membru ieħor.

III - Fondi li jiġu riċevuti b'mod illegali u s-saħħa pubblika

Fit-30 ta' Marzu 2006, fi Bled (fis-Slovenja), investigaturi ta' kontra l-frodi, veterinarji u esperti tas-saħħa pubblika minn diversi Stati Membri ta' l-UE ddiskutew il-miżuri li għandhom jittieħdu, f'seminar organizzat mill-awtoritajiet tad-dwana Sloveni u l-OLAF, bil-għan li jiġi kkumbattut il-kummerċ illeġali fi prodotti agrikoli u r-riskji potenzjali għas-saħħa tal-konsumatur .

Kif fakkar id-direttur ta' l-OLAF, il-frodi fil-kummerċ ta' prodotti agrikoli huwa riskju għas-saħħa tal-bniedem u ta' l-annimali, u jidher li jinħtieġ li s-servizzi ta' kontroll nazzjonali u internazzjonali jkunu aktar konxji tal-problema; hija biss koperazzjoni internazzjonali mill-qrib li tista' tiżgura l-aħjar ħarsien possibbli tal-konsumatur u l-interessi finanzjarji ta' l-Unjoni.

Is-seminar eżamina l-aspetti legali u xjentifiċi tal-kummerċ illegali.

Numru ta' eżempji tal-prattiki konċernati ġew analizzati, u nġibdet l-attenzjoni għall-importanza ta' koperazzjoni aktar mill-qrib bejn servizzi ta'dwana nazzjonali, servizi veterinarji u entitajiet ta' l-UE bħall-OLAF.

L-esperti fakkru l-każ magħruf taż-żarmar, fl-2000 ta' netwerk Franko-Taljan-Belġjan, b'effetti fil-Ġermanja, li kien ipproduċa u mmanifattura 21 000 tunellata ta' butir adulterat li fih xaħam tad-dam ( suets ) u xaħmijiet taċ-ċanga maħsub għall-industrija tal-kożmetika.

Fortunatament, l-affari ma kellhiex effetti fuq is-saħħa, iżda hemm ħafna x'wieħed jitgħallem minnha.

Il-każ tal-butir adulterat

a) Apparentament ma kien hemm ebda possibilità reali li jiġu influwenzati l-iżviluppi fir-rigward tas-sentenzi jew ta' l-irkupru mill-Istati Membri konċernati.

b) id-dejta baġitarja u finanzjarja m'humiex espliċiti ħafna, u jkun aktar ta' għajnuna li jkunu magħrufa eżattament l-ammonti ta' flus involuti.

Madanakollu, ser ikun diffiċli immens sabiex jinkisbu u jiġu kkalkulati, għaliex huma l-entitajiet li jħallsu nfushom li jirċievu l-fajls - normalment ta' natura dettaljata ħafna - mingħand il-partijiet interessati.

Flimkien ma dan, f'din l-affari, is-somma inkriminata ta' EUR 35 m (jew 51 m) tista' tiġi suddiviża biss b'regolament.

Fil-każ ġiet innutata wkoll dikotomija bejn id-daqs tas-somom klejmjati fi Franza u dawk, ħafna aktar baxxi, klejmjati fil-Ġermanja (EUR 84 000) Wieħed jista' wkoll jistaqsi jekk dan joħroġx mit-Trattat, billi l-miżuri konċernati huma 100% ta' natura Komunitarja u huma mmexxija minn regolamenti Komunitarji.

Din l-affari tal-butir adulterat tfaċċat, ta' min ifakkar, wara investigazzjoni kriminali.

Il-prosekutur pubbliku staqsa jekk jistax ikollha implikazzjonijiet ta' saħħa u s-servizzi tal-Kummissjoni għamlu żjara fuq il-post.

Tqajmu żewġ mistoqsijiet, relatati ma' fatturazzjoni u ma prodotti ssiġillati.

Il-frodi saru fuq żewġ livelli: ix-xaħam butiriku inbidel b'xaħam tad-dam (suet) u xaħam lardu (tal-majjal) fl-ewwel stadju, filwaqt li fit-tieni il-persu li wettqu l-frodi żiedu kwantitajiet ta' aċiti mxaħħmin użati fil-kożmetiċi (azzjoni b'reazzjonijiet kimiki).

Il-butir inkiseb permezz ta' sinteżi kimika.

Meta twettqet analiżi tal-kompożizzjoni, madanakollu, dan l-aspett kien diffiċli ħafna li jiġi ppruvat.

L-operaturi fiż-żewġ Stati Membri huma konxji tas-sitwazzjoni u jafu lil xulxin, iżda dan huwa partikolarment diffiċli li jiġi ppruvat minn kif inhuma l-affarijiet bħalissa u billi dan jaqa' fit-termini ta' bona fide u mala fide .

Ta' min jisħaq li l-Kummissjoni m'għandhiex poteri ta' kontroll fil-qasam ta' l-analiżi tal-prodott.

Sa fejn jirrigwarda il- proċeduri legali , fil-mument kollox huwa ssiġillat.

Għalhekk, pereżempju, f'wieħed mill-Istati Membri kkonċernati m'hemm ebda intervent, la min-naħa ta' l-uffiċju għall-investigazzjonijiet ta' kontra l-frodi u l-anqas mis-servizzi veterinarji Il-kunfidenzjalità legali hija wkoll ostakli fi Franza, fl-Italja u fil-Belġju.

Huwa biss fil-Belġju li sar studju tal-prodotti, iżda dan ma mexiex 'l quddiem aktar minn stqarrija li 'l-prodotti ma kienx fihom ċerti sustanzi': X'kien fihom ma ġiex speċifikat.

Huma biss l-Istati Membri li jistgħu jwettqu kontrolli ta' saħħa: f'pajjiż bħal Franza, anke jekk l-AFSA jew id-Direttorat Ġenerali għall-Amministrazzoni jirrispondu għat-talba, fil-verità ma jistgħu jagħmlu xejn jekk il-kwistjoni hija diġà quddiem il-qrati.

Dan, pereżempju, mhux il-każ fir-Renju Unit.

Waqt il-laqgħat, il-varji Kumitati Permanenti tal-Kummissjoni ġibdu l-attenzjoni ta' l-Istati Membri għas-sitwazzjoni, iżda qatt ma kellhom risposta, u lanqas ma kien hemm riperkussjonijiet fid-DĠ għall-Affarijiet tas-Saħħa u l-Konsumaturi.

Huwa magħruf li l-aċidi mxaħħma ġew prodotti f'wieħed mill-Istati Membri li qed jiġi investigati; wieħed jista', fil-fatt, jistaqsi jekk ix-xaħam lardu intużat setgħax ġie minn baqar affettwati mill-BSE.

Madankollu, fil-mument m'hemm xejn li jipprova li x-xaħam lardu kien ta' riskju għas-saħħa.

Ma dan, il-prodotti kożmetiċi m'huma b'ebda mod intenzjonati bħala prodotti ta' l-ikel.

Il-frodi oriġinali ma kinux sanitarji iżda kienu relatati mal-kompożizzjoni ta' prodotti li jistgħu jibbenefikaw minn sussidji Komunitarji.

L-idea impliċita tal-persuni li wettqu l-frodi kienet li jirċievu l-akbar rimborżi possibbli billi l-butir huwa wieħed mis-setturi li jaqla' l-aktar.

Id-DĠ Agrikultura għalhekk kien imdaħħal, iżda kellu verament il-ħsieb li jimpenja ruħu ħalli jsegwi l-każ, filwaqt r-riforma tal-CAP kienet fl-aqwa tagħha?

Il-proċeduri ta' kontroll għar-rimborżi għall-esportazzjoni huma fil-kompetenza ta' dan id-DĠ.

Wieħed irid ukoll jistaqsi x'salvagwardji jista' jkun hemm li l-Istati Membri, permezz ta' l-entitajiet parapubbliċi tagħhom, fil-fatt iwettqu l-kontrolli f'numri suffiċjenti.

F'termini ġenerali, l-akbar ċans li jsiru frodi huwa fis-setturi fejn ir-rimborżi huma l-ogħla .

Wieħed irid jistaqsi f'liema ċirkustanzi l-butir huwa butir.

Ladarba ssir definizzjoni u jiġu stabbiliti l-kriterji, l-entitajiet ta' kontrolli hemm bżonn li jibqgħu, jew li jsiru, estremament effiċjenti, filwaqt li fl-istess waqt tinqala' l-kwistjoni tal-livell ta' indipendenza ta' l-ispetturi.

Meta frodi jista', f'mument speċifiku, ikollu riperkussjonijiet fuq is-saħħa, is-servizzi tas-saħħa rilevanti għandhom ikunu infurmati u għandu jkollhom aċċess għall-kampjuni skond proċedura organizzata kif jixraq.

Għandu jkunu involuti b'mod jew ieħor fl-analiżi tal-prodotti adulterati u tar-riskji possibbli għas-saħħa.

Jeżisti diġà qafas ta' appoġġ u għodda għall-azzjoni, permezz tal-forma tar-Regolament Nru 178 (2002), iżda għad jinħtieġ katalist biex jiġu attwati.

Jidher ukoll li ma hemm ebda obbligu li informazzjoni tiġi pprovduta u ċċirkulata relatat mal-Kummissjoni u l-Istati Membri.

Il-ħolqien ta' l-Uffiċċju ta' Prosekutur Pubbliku Ewropew, se jkun deċiżjoni ta' importanza kbira, peress li se jiffaċilita aċċess dirett għall-uffiċċji tal-prosekutur pubbliku nazzjonali, b'hekk issir ħidma fl-interess ta' proċeduri 'miġburin'.

Dan għandu jgħin biex tonqos il-komplessità, peress li r-riżultat għandu jikkonverġi għas-servizzi tal-prosekutur Ewropew: filwaqt li l-OLAF tgawdi s-setgħat ta' ndħil fil-kuntest ta' l-inkjesti tagħha, ma tgawdix setgħat ġudizzjarji.

Prattiki u ostakoli legali fl-Istati Membri

Fil-kuntest ta' l-attivitajiet ta' l-OLAF, huwa importanti li wieħed jiddistingwi bejn kontrolli u inkjesti, fuq naħa waħda, u inkjesti amministrattivi u kriminali fuq in-naħa l-oħra (pereżempju f'każi ta' prodotti ta' l-ikel adulterati).

Fis-sistemi legali ta' xi Stati Membri, bħalma huma Franza, il-Ġermanja u l-Belġju, il-liġi kriminali tieħu preċedenza fuq il-liġi ċivili.

Għalhekk, kif huma l-affarijiet, fil-każ tal-butir adulterat l-irkupru tal-ħlas irregolari ġie sospiż u d-dokumentazzjoni kollha nżammet (wieħed jista' jgħid, ġiet ikkonfiskata) mill-awtoritajiet legali.

B'kuntrast, fir-Renju Unit hu possibbli li jsir irkupru wkoll jekk tkun għaddejja azzjoni kriminali .

F'pajjiż bħall-Belġju, iżda, il-każ għadu sejjer mill-1999 - fi kliem ieħor, għal seba' snin - minħabba numru ta' raġunijiet, fosthom iż-żmien meħtieġ biex jiġi tradott fajl ta' diversi eluf ta' paġni dwar l-investigazzjoni u l-fatt li l-imħallef inbidel.

Wieħed għandu jiftakar li, filwaqt li l-Kummissjoni għandha fil-pussess tagħha d-dejta aggregata, huma l-ministri li jipprovdu d-dettalji: fil-biedja, 98% tal-fondi mogħtija huma mmaniġġjati mill-aġenziji u korpi tal-ħlas ta' l-Istati Membri.

Meta wieħed jipprova isir jaf il-figuri eżatti, l-imħallef nazzjonali tipikament jiddikjara li ma jafhomx.

Is-servizzi ta' l-OLAF kitbu lis-servizzi nazzjonali u staqsewhom għad-dettalji kollha possibbli: kellhom bħala risposta li din l-informazzjoni ma tistax tingħata, fuq il-bażi tal-konfidenzjalità ġudizzjarja .

Għalhekk total ta' EUR 51 m qed ikunu bblukkati minħabba l-proċedura legali ġewwa Franza: qegħdin f'sitwazzjoni fejn, għalkemm l-OLAF xtaqet tapplika f'dal-każ il-liġi penali, l-interessi finanzjarji ta' l-Unjoni qed ikunu suġġetti għal azzjoni kuntrarja.

Fi ftit kliem, l- OLAF m'għandhiex l-informazzjoni xierqa dwar l-ammonti involuti rigward il-prodotti inkriminati, filwaqt li l-applikazzjoni tal-liġi penali għall-inkjesti kellha effetti diżastrużi għall-irkupru.

Huwa veru li f'termini legali l-OLAF setgħet tikkontesta deċiżjoni nazzjonali f'isem il-Kummissjoni : iżda s'issa għada qatt ma għamlet hekk.

Jista' wieħed jenfasizza wkoll li n-nefqa hija kwistjoni għall-aġenziji rilevanti fl-Istati Membri.

L-OLAF tista' titlob lil xi waħda minn dawk l-aġenziji tal-ħlas biex tieħu passi bħala parti ċivili: hawnhekk, tabilħaqq, skond ir-Regolament Finanzjarju l-Kummissjoni mhix responsabbli għan-nefqa.

Jekk l-imħallef jiddeċiedi li mhemmx każ, l-aġenzija nazzjonali trid tiġi konvinta biex tippreżenta l-ilment tagħha jew l-appell tagħha (fil-Ġermanja, iżda, dan ma jidhirx li jkun possibbli).

Ostakoli oħra:

Kemm il-kompożizzjoni tal-prodotti inkriminati u t-traffikar fihom kollu kien organizzat b'mod stuż immens li jostakola l-investigazzjoni teknika.

Għandna x'naqsmu ma min hu tabilħaqq professjonali, u xi wħud mill-kumpaniji kkonċernati għadhom qed jirċievu għajnuna mill-UE:

- L-ebda waħda mill-analiżi li saru s'issa ma stabbiliet il-proporzjon ta' tniġġis preżenti fil-prodotti kkonċernati: permezz ta' analiżi binarja biss ikun possibbli li l-analiżi tal-prodott jinfirdu f'żewġ kategoriji, u b'hekk wkoll m'hemmx evidenza li dan neċessarjament jgħin ħafna;

- Rigward ir-rimborżi għall-esportazzjoni, l-operatur mhux obbligat li jżomm kampjuni.

Fil-każ tal-butir użat għall-ħami, il-kampjuni jridu jinżammu biss għal erba' snin.

Huwa ċar li jinħtieġ li l-kampjuni jinżammu għal żmien itwal.

Hawnhekk, għalkemm, xi wħud isostnu - f'xi każi bir-raġun - li l-kampjuni jsiru instabbli wara ċertu żmien.

Fil-Ġermanja, il-liġi tordna li wara l-kampjuni jridu jinqerdu.

Rigward ir-raġuni għala s-somom involuti jkunu hekk baxxi fil-Ġermanja, kellna risposta li dan l-Istat Membru jirrikonoxxi biss irregolarità jew frodi f'każ ta' ammonti ppruvati individwalment, jiġifieri skond il-lott.

Jekk ma jkunx hemm lott, l-operatur jitqies innoċenti, u din iċ-ċirkostanza qed jisfruttawha, b'mod inevitabbli, l-avvukati fl-Istati Membri l-oħra.

In-notifika ta' l-irregularitajiet (skond ir-Regolament Nru 595/91) hija kkunsidrata bħala t-triq it-twila , peress li ma tapplika l-ebda skadenza (ara Artikoli 3 u 5 tar-Regolament 595/91) għall-irregolaritajiet jew għall-frodi.

Fuq il-bażi tal-protezzjoni individwali, Stat Membru jista' jirrifjuta li jagħti l-isem ta' l-operatur.

Għalhekk qed jiġi propost issa li r-Regolament 595/91 jiġi rivedut biex isir obbligatorju li tingħata l-informazzjoni personali neċessarja.

Approvazzjoni tal-kontijiet : permezz ta' dan, l-OLAF tista' turi b'liema mezzi kull Stat Membru 'jħares' l-interessi finanzjarji ta' l-Unjoni: dan jista' jissejjaħ it- triq il-qasira , u jekk il-punt ta' riferiment huwa r-Regolament 1258/99 tidher ġusta l-applikazzjoni ta' limitu massimu ta' żmien ta' sentejn għall-approvazzjoni tal-kontijiet min-nefqa sal-verifika.

Fil-preżent, każ idum, bħala medja, tmien snin mill-ftuħ tal-proċess, u f'każ ta' appell, tliet snin oħra.

Għalhekk jista' jilħaq faċilment total ta 11-12-il sena.

L-Istati Membri b'mod sistematiku jippreferixxu jmorru l-Qorti tal-Ġustizzja biex jikkontestaw l-approvazzjonijiet.

Barra minn dan, speċjalment f'każi li jitwalu ħafna, il-benefiċċji ta' l-approċċ preventiv jistgħu spiss jintilfu, għax l-operatur għandu biżżejjed żmien biex jisparixxi, x'aktarx wara li jkun irranġa falliment.

Qajla għandu jinhtieġ li wieħed iżid li l-UE qed tħallas prezz għoli talli ma ħolqitx l-uffiċċju tal-Prosekutur Pubbliku Ewropew li kien ikun introdott taħt il-Kostituzzjoni.

Ir-riżultat huwa każijiet ibblukkati u trattamenti inugwali, għall-benefiċċju tal-frodaturi.

Oriġinarjament ried ikun hemm żewġ tipi ta' ' blacklist ', iżda ir-Regolament 1469/95 qed jiġi applikat mill-Istati Membri b'mod inkorrett immens.

Il-prinċipju huwa li Stat Membru jinforma lill-Kummissjoni, li min-naħa tagħha tinforma lill-oħrajn dwar prattiki abużivi, eċċ.

Din l-azzjoni għandha tinvolvi somma ta' mill-inqas EUR 100 000 u għandha tikkonċerna rimborżi għall-esportazzjoni jew appoġġ għas-suq (akkwisti ta' intervent jew għajnuna għall-'marketing', bħal fil-każ tal-butir għal skopijiet ta' ħami).

Il-kwistjoni tal-'blacklist' jistħoqqilha tiġi mistħarrġa, iżda hawn ukoll hemm Stat Membru li jgħid li ma jaqbilx ladarba jeżisti r-riskju li ċ-ċittadini tiegħu jersqu quddiem il-Qorti Kostituzzjonali nazzjonali sabiex jiġi determinat jekk l-awtoritajiet wieġbux u jekk tawx l-informazzjoni mitluba u, għaldaqstant, jekk huma nfushom ġewx esposti personalment.

Skond ir-Regolament 515/97, l-awtoritajiet nazzjonali tad-dwana ta' l-Istati Membri jinfurmaw lill-Kummissjoni, li min-naħa tagħha tinnotifika lill-Istati Membri l-oħra.

Hawnhekk, il-Kummissjoni tibgħat id-dettalji fuq l-inizjattiva tagħha.

Din il-proċedura tista' tiġi kkunsidrata bl-iskop li titfassal 'blacklist' .

Il-Kummissjoni tiddependi, naturalment, fuq l-informazzjoni li għandha biex tniżżel operatur partikolari fl-elenku ta' l-operaturi suspettużi.

Madankollu, se jkun hemm regolament ġdid (1290/2005) fis-seħħ mis-16 ta' Ottubru 2006, li jirregola d-dispożizzjonijiet finanzjarji l-ġodda dwar is-CAP, inkluż l-immaniġġjar ta' irregolaritajiet finanzjarji taħt l-EAGF (it-taqsima dwar il-gwida minn issa 'l quddiem taqa' taħt il-Fondi Strutturali) u l-EAFRD (Fond Ewropew għall-Iżvilupp Regjonali ta' l-Agrikoltura).

L-elementi prinċipali tas-sistema eżistenti se jinżammu, b'mod partikulari l-possibilità ta' ħlas sa 20% ta' l-ammonti attwalment irkuprati li jridu jitħallsu lill-Komunità bħala rimborż b'rata fissa ta' l-ispejjeż ta' l-irkupru.

Jeżistu wkoll innovazzjonijiet, bħalma huwa l-istatus ta' interess maqsum (bħal bejn l-Istat Membru u l-Kummissjoni) għat-telf iffaċċjat meta l-irkupru ma jistax jitwettaq sa żmien massimu ta' erba' snin (fejn il-proċeduri huma purament amministrattivi) jew tmien snin (fejn l-irregolarità taqa' taħt proċeduri legali).

Ir-rapporteur b'danakollu jibża' li s-sistema regolatorja l-ġdida tista' taħbi xewqa li tiġi imposta 'soluzzjoni awtomatika' għall-problema dwar ammonti mhux irkuprati, mingħajr ma tiżgura li l-flus li tħallsu b'mod irregolari sejrin jirritornaw fil-kaxxa tal-Komunità.

L-eżistenza ta' regolament bħal dan tista' twassal għall-għejbien ta' kważi l-ammonti kollha li għandha tieħu l-Komunità fil-każ dwar il-kwistjoni tal-butir adulterat u ta' l-irregolaritajiet identifikati fl-1993 - sa l-2003 u, l-aktar tard, l-2007 - mingħajr ma jiġu kkastigati l-frodaturi jew li l-Ewropew li jħallas it-taxxa jiġi rimburżat għall-ammonti mħallsa ħażin.

Minħabba n-nuqqas ta' ċarezza tar-regolament f'dik li hija konsistenza tiegħu mal-prinċipji baġitarji bażiċi ta' l-Artikolu 268 tat-Trattat u l-Artikoli 2 u 17 tar-Regolament Finanzjarju, ir-rapporteur jemmen li għandhom jiġu enfasizzati l-punti li ġejjin:

(1) ladarba l-Artikolu 268 tat-Trattat jappella biex in-nefqa Komunitarja kollha tidħol fil-baġit u ladarba l-Artikoli 2 u 17 tar-Regolament Finanzjarju jipprojbixxu l-kompressjoni tan-nefqa u tad-dħul, ir-rata fissa massima taż-'żamma' ta' 20% msemmija fl-Artikolu 32(2) tar-Regolament 1290/2005 għandha tiġi kkunsidrata bħala ħlas bil-quddiem u m'għandhiex tkun ta' ostakolu li tidħol fil-baġit fuq il-bażi tas-soltu bħala ħlas Komunitarju;

(2) il-karattru ta' rata fissa tar-rimborż ta' l-ispejjeż ta' l-irkupru għandu jittieħed li jirreferixxi għar-rimbors ta' l-ispejjeż individwali ta' kull irkupru, iżda taħt l-ebda ċirkostanza m'għandu jinftiehem li n-nefqa Komunitarja involuta għandha titqies li tiġi eżentata milli tkun ġustifikata u kkontrollata fuq l-istess bażi bħal kull nefqa oħra.

Fi kliem ieħor, ir-regolament għandu jistabbilixxi l-arranġamenti għall-kontroll rigward dan is-suġġett ta' nefqa Komunitarja, kemm għas-sena partikulari u kemm għall-perjodu tal-programmazzjoni.

Naturalment jista' wieħed jistaqsi jekk Stat Membru jistax bir-raġun jintalab li jħallas nofs l-ammonti li għebu, speċjalment minħabba r-riskju ta' sitwazzjonijiet mhux pjaċevoli, b'ċerti Stati Membri li jirriskjaw li jkollhom iroddu l-ammonti irregolari meta l-każi jkunu quddiem il-qrati tagħhom.

L-infiq dirett amministrat mill-Kummissjoni

L-EWS (European Watching System) huwa bażi tad-dejta ċentralizzata kkontrollata mid-DG BUDG u pprovduta b'dejta minn DGs oħra:l-emenda tar-Regolament Finanzjarju li għaddejja bħal issa tippermetti lill-uffiċjal inkarigat ta' kull istituzzjoni jew aġenzija li jagħmel riċerka 'on-line', b'hekk jiffaċilita l-fluss ta' l-informazzjoni.

S'issa, kulħadd kien qed jaħdem f'ċirkuwitu magħluq.

Fil-fehma ta' l-OLAF, kif inhuma l-affarijiet il-leġiżlazzjoni kontra il-frodi tidher li hija suffiċjenti.

Konklużjonijiet

Xi proposti għal titjib:

- Il-'kontabilità tad-dovuti' tagħmilha obbligatorju l-forniment ta' kjarifikazzjoni importanti ta' l-istatus tad-dovuti ta' kull ammont f'kull waqt; din il-kjarifikazzjoni għandha tkun prijorità fir-reviżjoni li ġejja tar-Regolament Finanzjarju u tar-regoli għall-implimentazzjoni tiegħu, bl-iskop li jiżgura rispett lejn il-prinċipji fundamentali baġitarji;

- Definizzjoni xierqa ta' l-istatus tad-dovuti ta' l-ammonti involuti twassal għall-għarfien tajjeb tar-responsabbiltajiet ta' l-aġenti kollha involuti (korpi amministrativi fil-livelli Ewropej, nazzjonali, reġjonali, lokali jew f'livelli oħra);

- Jeżisti nuqqas tal-koperazzjoni meħtieġa bejn il-livelli Komunitarji u dawk nazzjonali, flimkien ma sitwazzjonijiet immensament differenti rigward l-irkupru ta' fondi u r-responsabbiltajiet dwar il-kwittanza bejn l-Istati Membri;

- Għall-aġenziji nazzjonali, teżisti problema ta' kompetenza u responsabbiltà tul il-katina kollha: min huma l-awtoritajiet għall-ħlas u min huma l-awtoritajiet għall-verifika fl-Istati Membri?

- Teżisti konfużjoni bejn il-funzjonijiet (valutazzjoni tal-proġett, ħlas, verifika, ġudizzju u penalizzazzjoni amministrattivi, u rkupru ta' fondi minn korp wieħed - li jista' wkoll ikollu status ta' bank, bħal fil-każ ta' l-aġenzija għall-ħlas strutturali għall-agrikoltura fil-Portugall).

Dan jista' jwassal biex in-nuqqas ta' trasparenza jsir leġittimu, jipperikola d-drittijiet taċ-ċittadini ta' l-Ewropa u ta' dawk li ħallsu t-taxxa, u jqanqal it-tip ta' nuqqas gravi ta' funzjoni li osservajna;

- Il-fatt li dawn l-awtoritajiet għall-ħlas, skond l-interpretazzjoni tal-Kummissjoni bir-Regolament 595/91, lanqas mhu mistenni minnhom l-obbligu li jikkomunikaw l-ammonti ta' l-imgħaxijiet u tal-penali attwalment imħallsa taħt l-intestaturi ġusti- meta dawn setgħu jiddaħħlu fil-baġit Komunitarju taħt l-Artikolu 268 tat-Trattat u l-Artikoli 2 u 17 tar-Regolament Finanzjarju - mhux aċċettabbli;

- Il-ħolqien ta' l-uffiċċju tal-Prosekutur Pubbliku Ewropew - jew, jekk dan jirriżulta li jkun politikament impossibbli, ta' arranġament ekwivalenti - hija kundizzjoni ta' bilfors għall-applikazzjoni ta' l-Artikolu 280 tat-Trattat, li għadu bla saħħa rigward l-irkupru tal-flus tal-Komunità, kif wera l-każ tal-butir adulterat.

- Jagħti istruzzjonijiet lill-President tiegħu biex iressaq din ir-riżoluzzjoni lill-Kunsill, lill-Kummissjoni, lill-Qorti tal-Ġustizzja Ewropea, lill-Qorti ta' l-Awdituri Ewropea, lill-Kumitat ta' Sorveljanza ta' l-OLAF u lill-OLAF.

PROĊEDURA

L-irkupru tal-fondi tal-Komunità

Numru tal-proċedura

Kumitat risponsabbli Data tat-tħabbir ta' l-awtorizzazzjoni fis-seduta plenarja

Kumitat(i) mitlub(a) jagħti/jagħtu opinjoni(jiet) Data tat-tħabbir fis-seduta plenarja

Opinjoni(jiet) mhux mogħtija Data tad-deċiżjoni

Koperazzjoni iktar mill-qrib Data tat-tħabbir fis-seduta plenarja

Rapporteur(s) Data tal-ħatra

Rapporteur(s) preċedenti

Eżami fil-kumitat

Data ta' l-adozzjoni

Riżultat tal-votazzjoni finali

Membri preżenti għall-votazzjoni finali

Sostitut(i) preżenti għall-votazzjoni finali

Sostitut(i) (skond l-Artikolu 178(2)) preżenti għall-votazzjoni finali

Kummenti (informazzjoni disponibbli b'lingwa waħda biss)


dwar il-proposta għal deċiżjoni tal-Kunsill dwar il-konklużjoni tal-Ftehim bejn il-Komunità Ewropea u l-gvern tal-Kanada li jistabbilixxi qafas għall-kooperazzjoni fil-qasam ta' l-edukazzjoni ogħla, it-taħriġ u ż-żgħażagħ

Kumitat għall-Kultura u l-Edukazzjoni

Tifsira tas-simboli użati

* Proċedura ta' konsultazzjoni maġġoranza tal-voti mitfugħa

**I Proċedura ta' koperazzjoni (l-ewwel qari) maġġoranza tal-voti mitfugħa

**II Proċedura ta' koperazzjoni (it-tieni qari) maġġoranza tal-voti mitfugħa, sabiex tiġi approvata l-pożizzjoni komuni maġġoranza tal-Membri kollha tal-Parlament, sabiex tiġi miċħuda jew emendata l-pożizzjoni komuni

*** Proċedura ta' kunsens maġġoranza tal-Membri kollha tal-Parlament, apparti fil-każi msemmija fl-Artikoli 105, 107, 161 u 300 tat-Trattat KE u fl-Artikolu 7 tat-Trattat UE

***I Proċedura ta' kodeċiżjoni (l-ewwel qari) maġġoranza tal-voti mitfugħa

***II Proċedura ta' kodeċiżjoni (it-tieni qari) maġġoranza tal-voti mitfugħa, sabiex tiġi approvata l-pożizzjoni komuni maġġoranza tal-Membri kollha tal-Parlament, sabiex tiġi miċħuda jew emendata l-pożizzjoni komuni

***III Proċedura ta' kodeċiżjoni (it-tielet qari) maġġoranza tal-voti mitfugħa, sabiex jiġi approvat it-test konġunt

(It-tip ta' proċedura jiddependi mill-bażi legali proposta mill-Kummissjoni.)

Emendi għal test leġiżlattiv

Fl-emendi li jsiru mill-Parlament, it-test emendat huwa indikat b' tipa qawwija korsiva.

Test korsiv normali huwa indikazzjoni għas-servizzi tekniċi li turi partijiet tat-test leġiżlattiv li għalihom qed tkun proposta korrezzjoni bl-iskop li tgħin fil-preparazzjoni tat-test finali (pereżempju, żbalji ovvji jew nuqqasijiet f'verżjoni lingwistika minnhom).

Il-korrezzjonijiet proposti huma suġġetti għall-qbil tas-servizzi tekniċi involuti.

ABBOZZ TA' RIŻOLUZZJONI LEĠIŻLATTIVA TAL-PARLAMENT EWROPEW…………….5

(Proċedura ta' konsultazzjoni)

Il-Parlament Ewropew ,

– wara li kkunsidra d-deċiżjoni tal-Kunsill ( COM(2006)0274 )

Għadu ma ġiex ippubblikat fil-ĠU. ,

– wara li kkunsidra l-artikolu 300, paragrafu 2, l-ewwel subparagrafu, u l-Artikoli 149 u 150 tat-trattat KE,

– wara li kkunsidra l-Artikolu 300, paragrafu 3, l-ewwel subparagrafu tat-trattat KE, skond liema l-Kunsill kien ikkonsultat mill-Parlament ( C6-0255/2006 ),

– wara li kkunsidra l-Artikolu 51 u l-Artikolu 83, paragrafu 7, tar-Regoli ta' Proċedura tiegħu,

– wara li kkunsidra r-rapport tal-Kumitat għall-Kultura u l-Edukazzjoni (A6 0074/2006),

Japprova l-konklużjoni tal-ftehima;

Jitlob lill-President tiegħu jgħaddi l-pużizzjoni tal-Parlament lill-Kunsill u lill-Kummissjoni kif ukoll lill-Gvern Kanadiż.

Teżisti tradizzjoni twila ta' koperazzjoni fis-settur ta' l-edukazzjoni bejn l-Unjoni Ewropea u l-Kanada.

Il-ftehima preżenti tistabbilixxi qafas ta' koperazzjoni fl-oqsma ta' l-edukazzjoni ogħla, it-taħriġ u ż-żgħażagħ għal perjodu 2006-2013.

Hija ġġedded il-ftehima ta' koperazzjoni fl-oqsma ta' l-edukazzjoni ogħla u tat-taħriġ tas-sena 2000 inizjalment imwaqqfa skond il-ftehima ta' l-1995 li tistabbilixxi programm ta' koperazzjoni bejn il-Komunità Ewropea u l-Kanada fl-istess oqsma.

Din il-ftehima ġdida bejn il-Komunità Ewropea u l-Kanada tintegra ruħha fil-qafas ta' l-istrateġija ta' Liżbona li tipprevedi li tagħmel sa l-2010 is-sistema edukattiva ta' l-Unjoni Ewropea mudell għall-kumplament tad-dinja.

Speċifikament maħsub biex jilħaq l-objettivi ta' koperazzjoni bilaterali bejn l-Unjoni Ewropea u l-Kanada, din il-ftehima ġdida ttemm perfettament il-programmi previsti minn strumenti komunitarji oħra ddedikati għall-edukazzjoni u għat-taħriġ, u l-programmi bilaterali bejn l-Istati Membri u l-Kanada

Meta wieħed iqis l-evalwazzjonijiet li saru u l-esperjenza akkwistata, din il-ftehima hija maħsuba sabiex iġġedded, tinforza u tkabbar il-qasam tal-ftehima preċedenti, filwaqt li tforni qafas ta' koperazzjoni ġdid fil-qasam taż-żgħażagħ.

Mogħtija baġit massimu ta' 17,4 Miljun euro għal perjodu ta' tmien snin, il-ftehima hija maħsuba minn naħa waħda sabiex tippromwovi l-komprensjoni reċiproka bejn il-popli ta' l-Unjoni Ewropea u tal-Kanada, filwaqt li jiffamiljarizzaw ruħhom mal-lingwi, kulturi u l-istituzzjonijiet rispettivi tagħhom u minn naħa l-oħra sabiex itejbu l-kwalità tar-riżorsi umani tagħhom.

Sabiex jintlaħqu dawn l-objettivi, hemm previsti azzjonijiet differenti.

Fost l-oħrajn hemm azzjonijiet ddedikati għall-edukazzjoni superjuri u għat-taħriġ, b'mod partikolari, proġetti ta' konsorzji għar-realizzazzjoni ta' programmi komuni ta' studji u ta' taħriġ u proġetti ta' mobbiltà ta' kwalità li jipprivileġġjaw l-eċċellenza.

F'dak li għandu x'jaqsam maż-żgħażagħ, dawn l-azzjonijiet huma maħsuba b'mod partikolari għall-istrutturi u l-organiżmi u għandhom l-għan li jiffaċilitaw id-djalogu, l-iskambju ta' prattiki tajbin u li jistabbilixxu netwerks ġodda u sħubijiet multilaterali sostenibbli.

PROĊEDURA

Data meta ġie kkonsultat il-PE

Kumitat responsabbli Data tat-tħabbir fis-seduta plenarja

Kumitat(i) mitlub(a) jagħti/u opinjoni Data tat-tħabbir fis-seduta plenarja

Opinjoni mhux mogħtija Data tad-deċiżjoni

Koperazzjoni aktar mill-qrib Data tat-tħabbir fis-seduta plenarja

Rapporteur: Data tal-ħatra

Rapporteur(s) preċedenti

Data tad-deċiżjoni - proċedura simplifikata

Bażi legali kkontestata Data ta' l-opinjoni tal-JURI

Dotazzjoni finanzjarja emendata Data ta' l-opinjoni tal-BUDG

Konsultazzjoni mill-PE mal-Kumitat Ekonomiku u Soċjali Ewropew - data tad-deċiżjoni fis-seduta plenarja

Konsultazzjoni mill-PE mal-Kumitat għar-Reġjuni – data tad-deċiżjoni fis-seduta plenarja

Eżami fil-kumitat

Data ta' l-adozzjoni

Riżultat tal-votazzjoni finali

Membri preżenti għall-votazzjoni finali

Sostitut(i) preżenti għall-votazzjoni finali

Sostitut(i) (skond l-Artikolu 178(2)) preżenti għall-votazzjoni finali

Kummenti (informazzjoni disponibbli b'lingwa waħda biss)


dwar il-proposta għal deċiżjoni tal-Kunsill dwar l-iffirmar tal-Ftehim bejn il-Komunità Ewropea u l-Istati Uniti ta' l-Amerika li jġedded mill-ġdid il-programm ta' kooperazzjoni fil-qasam ta' l-edukazzjoni għolja, l-edukazzjoni vokazzjonali u t-taħriġ

Kumitat għall-Kultura u l-Edukazzjoni

Tifsira tas-simboli użati

* Proċedura ta' konsultazzjoni maġġoranza tal-voti mitfugħa

**I Proċedura ta' koperazzjoni (l-ewwel qari) maġġoranza tal-voti mitfugħa

**II Proċedura ta' koperazzjoni (it-tieni qari) maġġoranza tal-voti mitfugħa, sabiex tiġi approvata l-pożizzjoni komuni maġġoranza tal-Membri kollha tal-Parlament, sabiex tiġi miċħuda jew emendata l-pożizzjoni komuni

*** Proċedura ta' kunsens maġġoranza tal-Membri kollha tal-Parlament, apparti fil-każi msemmija fl-Artikoli 105, 107, 161 u 300 tat-Trattat KE u fl-Artikolu 7 tat-Trattat UE

***I Proċedura ta' kodeċiżjoni (l-ewwel qari) maġġoranza tal-voti mitfugħa

***II Proċedura ta' kodeċiżjoni (it-tieni qari) maġġoranza tal-voti mitfugħa, sabiex tiġi approvata l-pożizzjoni komuni maġġoranza tal-Membri kollha tal-Parlament, sabiex tiġi miċħuda jew emendata l-pożizzjoni komuni

***III Proċedura ta' kodeċiżjoni (it-tielet qari) maġġoranza tal-voti mitfugħa, sabiex jiġi approvat it-test konġunt

(It-tip ta' proċedura jiddependi mill-bażi legali proposta mill-Kummissjoni.)

Emendi għal test leġiżlattiv

Fl-emendi li jsiru mill-Parlament, it-test emendat huwa indikat b' tipa qawwija korsiva.

Test korsiv normali huwa indikazzjoni għas-servizzi tekniċi li turi partijiet tat-test leġiżlattiv li għalihom qed tkun proposta korrezzjoni bl-iskop li tgħin fil-preparazzjoni tat-test finali (pereżempju, żbalji ovvji jew nuqqasijiet f'verżjoni lingwistika minnhom).

Il-korrezzjonijiet proposti huma suġġetti għall-qbil tas-servizzi tekniċi involuti.

ABBOZZ TA' RIŻOLUZZJONI LEĠIŻLATTIVA TAL-PARLAMENT EWROPEW…………….5

(Proċedura ta' konsultazzjoni)

Il-Parlament Ewropew ,

– wara li kkunsidra d-deċiżjoni tal-Kunsill ( COM(2006)0180 )

Għadu ma ġiex ippubblikat fil-ĠU. ,

– wara li kkunsidra l-artikolu 300, paragrafu 2, l-ewwel subparagrafu, u l-Artikoli 149 u 150 tat-trattat KE,

– wara li kkunsidra l-Artikolu 300, paragrafu 3, l-ewwel subparagrafu tat-trattat KE, skond liema l-Kunsill kien ikkonsultat mill-Parlament ( C6-0174/2006 ),

– wara li kkunsidra l-Artikolu 51 u l-Artikolu 83, paragrafu 7, tar-Regoli ta' Proċedura tiegħu,

– wara li kkunsidra r-rapport tal-Kumitat għall-Kultura u l-Edukazzjoni (A6 0339/2006),

Japprova l-konklużjoni tal-ftehima;

Jitlob lill-President tiegħu jgħaddi l-pużizzjoni tal-Parlament lill-Kunsill u lill-Kummissjoni kif ukoll lill-Gvern ta' l-Istati Uniti ta' l-Amerika.

Sa mill-1995, l-Unjoni Ewropea u l-Istati Uniti implimentaw programm konġunt ta' koperazzjoni fil-qasam ta' l-edukazzjoni għolja u tat-taħriġ professjonali.

Il-ftehima preżenti ġġedded il-programm ta' koperazzjoni għal perjodu 2006-2013 fil-qasam ta' l-edukazzjoni għolja u l-edukazzjoni u t-taħriġ professjonali konkluż fis-sena 2000 u oriġinarjament imwaqqaf fil-ftehima ta' l-1995.

Din il-ftehima ġdida bejn il-Komunità Ewropea u l-Istati Uniti ffirmata waqt is-samit bilaterali ta' Vjenna tal-21 ta' Ġunju 2006, tintegra ruħha fil-qafas ta' l-istrateġija ta' Liżbona li tipprevedi li tagħmel sa l-2010 s-sistema edukattiva ta' l-Unjoni Ewropea mudell għall-kumplament tad-dinja.

Speċifikament maħsub biex jilħaq l-objettivi ta' koperazzjoni bilaterali bejn l-Unjoni Ewropea u l-Istati Uniti, dan il-programm ġdid jintegra perfettament il-programmi previsti minn strumenti oħra tal-Komunità (bħal Socrates, Leonardo da Vinci jew "Erasmus Mundus") u l-programmi bilaterali bejn l-Istati Membri u l-Istati Uniti.

Meta wieħed iqis l-evalwazzjonijiet li saru u l-esperjenza akkwistata, dan il-programm huwa maħsub sabiex jippromwovi l-komprensjoni mutwali bejn il-popli ta' l-Unjoni Ewropea u ta' l-Istati Uniti inkluż għarfien akbar tal-lingwi, tal-kulturi u ta' l-istituzzjonijiet tagħhom.

Dan il-programm għandu wkoll l-għan li jtejjeb il-ftuħ u l-kompetittività tas-sistemi tagħna ta' l-edukazzjoni għolja u li jtejjeb il-kwalità tal-valorizzazzjoni tar-riżorsi umani minn naħa għall-oħra ta' l-Atlantiku.

Mogħtija baġit ta' 46 miljun Euro għal perjodu ta' tmien snin, din il-ftehima twaqqaf programmi innovattivi maħsuba biex jiġu stipulati diplomi transatlantiċi (diplomi komuni jew doppji), jiġu intensifikati l-iskambji u l-mobbiltà ta' l-istudenti, l-għalliema u professjonisti oħra, li jiġi infurzat il-programm Schuman-Fullbright maħsub għall-professjonisti u li tiġi inkoraġġita kollaborazzjoni istituzzjonali iktar mill-qrib fl-edukazzjoni għolja.

Sabiex jimplimenta dawn l-objettivi u jagħti enerġija ġdida lill-koperazzjoni f'dan is-settur ta' l-edukazzjoni, hemm previsti numru ta' azzjonijiet, miġbura taħt il-programm ATLANTIS, speċjalment proġetti ta' konsorzji komuni bbażati fuq l-oqsma meqjusa bżonnjużi għall-koperazzjoni, proġetti ta' mobbiltà li jipprivileġġjaw l-eċċellenza u miżuri bbażati fuq il-politika.

L-implimentazzjoni ta' dan il-programm għandha tappoġġja 274 proġett u 6000 Ewropew u Amerikan li se jibbenefikaw minnhom.

PROĊEDURA

Data meta ġie kkonsultat il-PE

Kumitat responsabbli Data tat-tħabbir fis-seduta plenarja

Kumitat(i) mitlub(a) jagħti/u opinjoni Data tat-tħabbir fis-seduta plenarja

Opinjoni mhux mogħtija Data tad-deċiżjoni

Koperazzjoni aktar mill-qrib Data tat-tħabbir fis-seduta plenarja

Rapporteur: Data tal-ħatra

Rapporteur(s) preċedenti

Data tad-deċiżjoni - proċedura simplifikata

Bażi legali kkontestata Data ta' l-opinjoni tal-JURI

Dotazzjoni finanzjarja emendata Data ta' l-opinjoni tal-BUDG

onsultazzjoni mill-PE mal-Kumitat Ekonomiku u Soċjali Ewropew - data tad-deċiżjoni fis-seduta plenarja

Konsultazzjoni mill-PE mal-Kumitat għar-Reġjuni – data tad-deċiżjoni fis-seduta plenarja

Eżami fil-kumitat

Data ta' l-adozzjoni

Riżultat tal-votazzjoni finali

Membri preżenti għall-votazzjoni finali

Sostitut(i) preżenti għall-votazzjoni finali

Sostitut(i) (skond l-Artikolu 178(2)) preżenti għall-votazzjoni finali

Kummenti (informazzjoni disponibbli b'lingwa waħda biss)


skond ir-Regola 108 tar-Regoli ta' Proċedura

f'isem il- Kumitat għad-Drittijiet tan-Nisa u l-Ugwaljanza bejn is-Sessi

lill- Kummissjoni

Suġġett: Segwitu tar-riżoluzzjoni tal-Parlament Ewropew adottata fil-5 ta' Ġunju 2003 dwar "Il-Kanċer tas-Sider fl-Unjoni Ewropea"

Billi l-kanċer tas-sider huwa l-aktar kanċer frekwenti fost in-nisa fl-Unjoni Ewropea, il-Parlament Ewropew, fir-riżoluzzjoni tiegħu tal-5 ta' Ġunju 2003 "Il-Kanċer tas-Sider fl-Unjoni Ewropea" , jistieden lill-Istati Membri sabiex jagħmluhom l-objettivi tagħhom li, minn issa sa l-2008, joħolqu l-kundizzjonijiet meħtieġa biex titnaqqas b'25% ir-rata medja ta' mwiet marbuta mal-kanċer tas-sider u biex jinġiebu lura għal 5% d-differenzi, li jeżistu minn Stat Membru għal ieħor, li jikkaratterizzaw ir-rata ta' nisa li jibqgħu ħajjin sa ħames snin.

X'miżuri ħadet il-Kummissjoni sabiex tgħin lill-Istati Membri jwettqu dawn l-objettivi u meta se jkun disponibbli r-rapport dwar il-progress tal-Kummissjoni, li l-Parlament Ewropew xtaq li jitfassal qabel is-samit tar-Rebbiegħa ta' l-2006?

Kif xtaq il-Parlament fir-riżoluzzjoni tiegħu ta' l-2003, ir-raba' edizzjoni riveduta tal-linji gwida ta' l-UE dwar l-iskrining tal-kanċer tas-sider minn issa 'l quddiem jinkludu linji gwida ta' l-UE dwar il-kliniki tas-sider speċjalizzati.

Il-linji gwida jirrakkomandaw żewġ "infermiera speċjalizzati fil-kura tas-sider" kull unità, għalkemm għadu jrid jintlaħaq konsensus dwar il-formazzjoni meħtieġa ta' dawn l-infermiera; Tinsab disposta l-Kummissjoni li tappoġġja l-attivitajiet li għaddejjin bħalissa bil-ħsieb li jkunu żviluppati standards professjonali għall-infermiera speċjalizzati fil-kura tas-sider u li tippubblika dawn l-istandards u r-rakkomandazzjonijiet f'addendum mar-raba' edizzjoni tal-linji gwida ta' l-UE, minflok ma tistenna sakemm titlesta l-ħames edizzjoni?

Skond l-Organizzazzjoni Dinjija tas-Saħħa (ODS/WHO), l-eżami tas-sider mill-mara nnifisha jikkontribwixxi b'mod sinjifikanti għall-istat ta' kuxjenza dwar il-problema, iżda ma jikkostitwixxix alternattiva adegwada għall-iskoperta minn kmieni tal-kanċer tas-sider permezz tal-mammografija.

Il-Kummissjoni, għalhekk, hija disposta li tenfasizza, fi ħdan il-qafas ta' kampanji ta' informazzjoni regolari u speċifiċi mmirati għan-nisa dwar l-istil ta' ħajja ta' ġid għas-saħħa, li l-eżami tas-sider mill-mara nnifisha ma jistax jieħu post il-mammografija?

L-implimentazzjoni ta' programmi organizzati ta' skrining mammografiku f'xi wħud mill-ħmistax-il Stat Membru ta' l-Unjoni Ewropea ħolqot il-ħtieġa ta' l-assistenza professjonali u l-loġistika konsiderevoli tal-programm "L-Ewropa Kontra l-Kanċer".

Minbarra l-possibilità li tirrikorri għall-fondi strutturali, x'inhuma l-proġetti tal-Kummissjoni sabiex tipprovdi l-appoġġ meħtieġ biex timplimenta programmi ta' skrining ta' l-ogħla kwalità fl-Istati Membri l-ġodda ta' l-UE u fil-pajjiżi li qiegħdin fil-proċess ta' l-adeżjoni?

ĠU C 68 E tat-18.3.2004, p.


dwar it-talba għat-tneħħija ta' l-immunità ta' Bogdan Golik

Kumitat dwar l-Affarijiet Legali

PROPOSTA GĦAL DEĊIŻJONI TAL-PARLAMENT EWROPEW Error!

dwar it-talba biex titneħħa l-immunità ta' Bogdan Golik

Il-Parlament Ewropew ,

– wara li kkunsidra t-talba għat-tneħħija ta' l-immunità ta' Bogdan Golik, imressqa mill-Ministeru għall-Affarijiet Barranin Belġjan fuq talba ta' l-Uffiċċju tal-Prosekutur fil-Qorti ta' l-Appell ta' Brussell fis-7 ta' Lulju 2006, u mħabbra waqt is-seduta plenarja ta' l-4 ta' Settembru 2006,

– wara li sema' lil Bogdan Golik, b'konformità ma' l-Artikolu 7(3) tar-Regoli ta' Proċedura tiegħu, li talab li titneħħa l-immunità tiegħu,

– wara li kkunsidra l-Artikolu 10 tal-Protokoll dwar il-Privileġġi u l-Immunitajiet tal-Komunitajiet Ewropej, tat-8 t'April 1965, u l-Artikolu 6(2) ta' l-Att dwar l-elezzjoni tal-membri tal-Parlament Ewropew b'votazzjoni universali diretta, ta' l-20 ta' Settembru 1976,

– wara li kkunsidra s-sentenzi tal-Qorti tal-Ġustizzja tal-Komunitajiet Ewropej tat-12 ta' Mejju 1964 u ta' l-10 ta' Lulju 1986

Il-Każ 101/63 Wagner v Fohrmann u Krier [1964] ECR 195 u l-Każ 149/85 Wybot v Faure u oħrajn [1986] ECR 2391

– wara li kkunsidra l-Artikoli 6(2) u 7 tar-Regoli tal-Proċedura tiegħu,

– wara li kkunsidra r-rapport tal-Kumitat għall-Affarijiet Legali ( A6‐0317/2006 ),

A. billi Bogdan Golik ġie elett fil-Parlament Ewropew fis-sitt elezzjoni li saret mill-10 sat-13 ta' Ġunju 2004, u billi l-kredenzjali tiegħu ġew ivverifikati mill-Parlament fl-14 ta' Diċembru 2004

B. billi Bogdan Golik igawdi, fit-territorju ta' Stati Membri barra dak tiegħu stess, immunità minn kull miżura ta' detenzjoni u minn proċeduri legali skond l-Artikolu 10 tal-Protokoll dwar il-Privileġġi u l-Immunitajiet tal-Komunitajiet Ewropej tat-8 ta' April 1965,

C. billi Bogdan Golik gawda dik l-immunità fiż-żmien materjali peress li l-Parlament kien waqt is-sessjoni, skond il-ġurisprudenza tal-Qorti tal-Ġustizzja ċċitata hawn fuq,

Jiddeċiedi li jneħħi l-immunità ta' Bogdan Golik, bil-kundizzjoni li, sakemm tingħata sentenza finali, jekk tingħata waħda, Bogdan Golik għandu jkun immuni minn kull tip ta' detenzjoni jew rimandar jew kwalunkwe miżura oħra li żżommu milli jwettaq id-dmirjiet proprji tal-mandat tiegħu;

Jagħti istruzzjonijiet lill-President tiegħu sabiex jgħaddi din id-deċiżjoni, u r-rapport tal-kumitat responsabbli, immedjatament lill-awtorità xierqa tar-Renju tal-Belġju

Waqt is-seduta ta' l-4 ta' Settembru 2006, il-President tal-Parlament informa lill-Kamra li kien irċieva ittra mill-Ministeru għall-Affarijiet Barranin Belġjan li kellha fiha talba mill-Uffiċċju tal-Prosekutur fil-Qorti ta' l-Appell ta' Brussell, għat-tneħħija ta' l-immunità parlamentari ta' Bogdan Golik.

Skond l-Artikolu 6(2) tar-Regoli ta' Proċedura, il-President irrifera t-talba lill-Kumitat għall-Affarijiet Legali

It-talba għat-tneħħija ta' l-immunità saret mill-Prosekutur Pubbliku fil-Qorti ta' l-Appell ta' Brussell.

It-talba ġiet ippreżentata lill-Parlament mill-Ministeru għall-Affarijiet Barranin tar-Renju tal-Belġju, li huwa awtorità kompetenti skond it-tifsira ta' l-Artikolu 7(7) tar-Regoli ta' Proċedura.

Il-Prosekutur Pubbliku talab għat-tneħħija ta' l-immunità parlamentari tas-Sur Golik sabiex tkun tista' ssir investigazzjoni dwar ilment u, jekk ikun xieraq, sabiex jitressaq il-każ fil-qorti kriminali kompetenti fuq akkuża ta' stupru jew ta' akkuża oħra simili, jekk ikun il-każ, li tista' titqajjem mill-allegazzjonijiet kontra s-Sur Golik.

Dettalji dwar l-ilment li sar kontra s-Sur Golik ingħataw fl-Avviż 22/2006, li ġie ċċirkulat fost il-membri tal-kumitat kompetenti

L-IMMUNITÀ PARLAMENTARI TAL-MEMBRI TAL-PARLAMENT EWROPEW : TESTI U PRINĊIPJI

L-Artikolu 10 tal-Protokoll dwar il-Privileġġi u l-Immunitajiet tal-Komunitajiet Ewropej

() Ara wkoll l-Artikolu 9 ta' dan il-Protokoll: Membri tal-Parlament Ewropew m'għandhomx ikunu suġġetti għal kwalunkwe tip ta' inkjesta, detenzjoni jew proċeduri legali fir-rigward ta' opinjonijiet espressi jew voti mitfugħa minnhom waqt it-twettiq ta' dmirijiethom. , annessi mat-Trattat li jistabbilixxi Kunsill Uniku u Kummissjoni Unika tal-Komunitajiet Ewropej

() Msemmi fl-Artikolu 4(2) ta' l-Att li dwar l-elezzjoni tar-rappreżentanti tal-Parlament Ewropew permezz ta' votazzjoni diretta universali ta' l-20 September 1976. , li jinkorpora d-dispożizzjonijiet ta' l-Artikolu 9 ta' kull wieħed mill-protokolli annessi mat-Trattati li jistabbilixxu il-ECSC, il-KEE u l-EAEC, jgħid hekk:

Matul is-sessjonijiet tal-Parlament Ewropew, il-membri tiegħu għandhom:

(a) igawdu fit-territorju ta' l-Istat tagħhom stess, l-immunitajiet mogħtija lill-membri tal-parlament tagħhom;

(b) jiġu meqjusa immuni kemm mid-detenzjoni u kemm mill-proċeduri legali kontra tagħhom fit-territorju ta' kull Stat Membru ieħor.

L-immunità għandha tapplika bl-istess mod għall-Membri waqt li jkunu qed jivvjaġġaw lejn u mill-post fejn jiltaqa' l-Parlament Ewropew.

L-immunità ma tistax tiġi invokata la meta Membru jinqabad fil-fatt li jwettaq reat u lanqas m'għandha żżomm lill-Parlament Ewropew milli jeżerċita d-dritt tiegħu li jneħħi l-immunità ta' wieħed mill-Membri tiegħu.

L-ilment li sar kontra s-Sur Bogdan Golik, Membru Parlamentari Ewropew Pollakk, jikkonċerna ġrajjiet li allegatament seħħew fit-territorju tar-Renju tal-Belġju.

Skond Punt (b) ta' l-ewwel Paragrafu ta' l-Artikolu 10 tal-Protokoll, waqt is-seduti tal-Parlament Ewropew, is-Sur Golik igawdi minn immunità minn kull miżura ta' detenzjoni u minn proċeduri legali fit-territorju ta' l-Istati Membri barra dak tiegħu stess.

Il-ġrajjiet li għalihom jirreferi l-ilment allegatament seħħew waqt il-lejl bejn is-6 u s-7 ta' Diċembru 2005.

Skond il-ġurisprudenza tal-Qorti tal-Ġustizzja, għall-iskopijiet tal-Protokoll dwar il-Privileġġi u l-Immunitajiet, il-Parlament Ewropew għandu jitqies li jkun qiegħed waqt sessjoni, anke jekk fil-fatt ma' jkunx hemm sessjoni, sakemm tittieħed deċiżjoni li tagħlaq is-sessjonijiet annwali jew straordinarji tiegħu.

Każ 149/85 Wybot v Faure u oħrajn [1986] ECR 2391, parti operattiva.

Konsegwentement, is-Sur Golik gawda immunità skond l-Artikolu 10 tal-Protokoll fiż-żmien materjali.

L-immunità parlamentari mhijiex privileġġ personali ta' Membru, iżda garanzija ta' l-indipendenza tal-Parlament u tal-Membri tiegħu fir-rigward ta' awtoritajiet oħra.

Fuq il-bażi ta' dan il-prinċipju, id-data ta' meta allegatament seħħew l-atti mhi ta' ebda importanza u tista' tkun qabel jew wara l-elezzjoni tal-Membru, peress li l-protezzjoni tal-Parlament permezz tal-Membri tiegħu hija l-unika kunsiderazzjoni.

Barra minn hekk, dan ġej mill-iskop propju ta' l-immunità parlamentari li din għandha tibqa' effettiva tul il-perjodu sħiħ tal-kariga tal-Membru u tkopri l-bidu tal-kawża, inkjesti preliminari, miżuri għat-twettiq ta' sentenzi diġà eżistenti, appelli u applikazzjonijiet biex jiġu revokati sentenzi.

Il-proċedura li għandu jsegwi l-Parlament Ewropew hija stipulata fl-Artikoli 6 u 7 tar-Regoli ta' Proċedura.

Huwa nnutat li t-tneħħija ta' l-immunità bl-ebda mod ma tnaqqas mill-preżunzjoni ta' l-innoċenza.

III BAŻI GĦALL-PROPOSTA GĦAL DEĊIŻJONI

L-Artikolu 9 tal-Protokoll dwar il-Privileġġi u l-Immunitajiet (PPI) ovvjament ma japplikax f'dan il-każ.

Skond dan, l-immunità assoluta tapplika biss għal opinjonijiet u voti mitfugħa minn (Membri) fil-qadi ta' dmirijiethom.

Kif diġà ġie ċċarat fis-Sezzjoni II, l-Artikolu 10, l-ewwel Paragrafu, Punt (b), tal-Protokoll japplika u l-kwistjonijiet imqajma mill-Prosekutur ta' l-Istat fit-talba tagħha għat-tneħħija ta' l-immunità jistgħu jitwieġbu kif ġej:

(a) Is-Sur Golik gawda immunità skond l-Artikolu 10(b) tal-Protokoll fil-Belġju bejn is-6 u s-7 ta' Diċembru 2005;

(b) Is-Sur Golik ikompli jgawdi immunità skond il-Protokoll bħala Membru tal-Parlament Ewropew

M'hemm l-ebda indikazzjoni li f'dan il-każ teżisti fumus persecutionis.

Is-Sur Golik talab li l-immunità tiegħu titneħħa u huwa fl-interess tal-Parlament li l-ilment jiġi investigat u, jekk ikun xieraq, eżaminat fil-qorti

L-Artikolu 7(4) tar-Regoli ta' Proċedura jgħid li r-rapport tal-kumitat responsabbli jista', b'eċċezzjoni, jipproponi li, sakemm ma tingħatax sentenza finali, il-Membru għandu jkun immuni minn kull forma ta' detenzjoni u rimandar jew kwalunkwe miżura li żżommu milli jwettaq id-dmirijiet proprji tal-mandat tiegħu.

Fid-dawl tal-kunsiderazzjonijiet ta' hawn fuq u skond l-Artikolu 7(1) u (2) tar-Regoli ta' Proċedura, il-Kumitat għall-Affarijiet Legali, wara li kknsidra l-argumenti favur u kontra t-tneħħija ta' l-immunità, jirrakkomanda li l-Parlament għandu jneħħi l-immunità Parlamentari tas-Sur Bodgan Golik, skond id-dispożizzjonijiet ta' l-Artikolu 7(4).

PROĊEDURA

Talba għat-tneħħija ta' l-immunità ta' Bogdan Golik

Numru tal-proċedura

Talba għall-immunità imressqa minn* Data tat-talba Data tat-tħabbir fis-seduta plenarja * Informazzjoni disponibbli b'lingwa waħda biss.

Ministeru Belġjan ta' l-Affarijiet Barranin 7.7.2006 4.9.2006

Kumitat risponsabbli Data tat-tħabbir fis-seduta plenarja

Rapporteur(s) Data tal-ħatra

Rapporteur(s) preċedenti

Eżami fil-kumitat

Data ta' l-adozzjoni

Riżultat tal-votazzjoni finali

Membri preżenti għall-votazzjoni finali

Sostitut(i) preżenti għall-votazzjoni finali

Sostitut(i) (skond l-Artikolu 178(2)) preżenti għall-votazzjoni finali

Kummenti (informazzjoni disponibbli b'lingwa waħda biss)